
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1924 

24 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα Επιδότησης Νέων Θέσεων Εργασίας και 
Νέων Ελεύθερων Επαγγελματιών για την ένταξη 
στην αγορά εργασίας ανέργων Ατόμων με Αναπη¬ 
ρίες, Απεξαρτημένων, Αποφυλακισμένων, Νεαρών 
Παραβατικών Ατόμων ή Νεαρών Ατόμων που βρί¬ 
σκονται σε κοινωνικό κίνδυνο. 1 

Τροποποίηση (Ν°1) της 532/03 Κοινής Υπουργικής 
Απόφασης σχετικά με καθεστώτα ενισχύσεων του 
Κοινοτικού Πλαισίου Στήριξης 2000-2006 για επεν¬ 
δύσεις στις γεωργικές εκμεταλλεύσεις. 2 


ΑΠΟΦΑΣΕΙ Σ 

Αριθ. 1503 (1) 

Πρόγραμμα Επιδότησης Νέων Θέσεων Εργασίας και 
Νέων Ελεύθερων Επαγγελματιών για την ένταξη στην 
αγορά εργασίας ανέργων Ατόμων με Αναπηρίες, 
Απεξαρτημένων, Αποφυλακισμένων, Νεαρών Παρα¬ 
βατικών Ατόμων ή Νεαρών Ατόμων που βρίσκονται σε 
κοινωνικό κίνδυνο. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ.368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69«ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξηςτηςχώρας και τροποποίηση συναφών 
διατάξεων» όπως τροποποιήθηκε με τα άρθρα 6 και 7 του 
Ν. 1836/89 και το άρθρο 6 του Ν. 2434/96. 

5. Τις διατάξεις του Ν. 2434/1996 (ΦΕΚ188/Α/96) «Μέ¬ 
τρα Πολιτικής για την απασχόληση και την επαγγελματι¬ 
κή εκπαίδευση και κατάρτιση και άλλες διατάξεις». 


6. Την ισχύουσα Εθνική και Κοινοτική Νομοθεσία που 
αφορά την Υλοποίηση και διαχείριση προγραμμάτων. 

7. Τις διατάξεις του άρθρου 22 του Ν.2362/1995 (ΦΕΚ 
247 Α') 

8. Την ισχύουσα Φορολογική Νομοθεσία και ιδίως το νο¬ 
μότυπο των φορολογικών στοιχείων και παραστατικών. 

9. Την 2838/14.10.2003 απόφαση του Δ.Σ. του ΟΑΕΔ 
(αριθμ. συνεδρ.47/14.10.2003) που μας υποβλήθηκε με 
το Β127199/21.10.2003 έγγραφό του. 

10. Την 1065956/863/Α0006/15.7.2003 (ΦΕΚ 985Β/ 
16.7.2003) Κοινή Απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των υφυπουργών Οικονομίας και Οικονομι¬ 
κών», αποφασίζουμε: 

Την κατάρτιση των παρακάτω προγραμμάτων: 

Α. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΘΕΣΕΩΝ ΕΡ¬ 
ΓΑΣΙΑΣ ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ, ΑΠΕΞΑΡΤΗΜΕ- 
ΝΩΝ ΑΠΟΦΥΛΑΚΙΣΜΕΝΩΝ ΚΑΙ ΝΕΑΡΩΝ ΠΑΡΑΒΑΤΙΚΩΝ 
ΑΤΟΜΩΝ Ή ΝΕΑΡΩΝ ΑΤΟΜΩΝ ΠΟΥ ΒΡΙΣΚΟΝΤΑΙ ΣΕ 
ΚΟΙΝΩΝΙΚΟ ΚΙΝΔΥΝΟ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε Πρόγραμμα Επιχορήγησης Ιδιωτικών 
Επιχειρήσεων, Συνεταιρισμών, Επαγγελματικών Σωμα¬ 
τείων και Ενώσεων αυτών, Σωματείων, Αστικών Εταιριών 
μη κερδοσκοπικού χαρακτήρα, Κοινωνικών Συνεταιρι¬ 
σμών (Ν. 2716/17.5.1999), Κοινοπραξιών και γενικά εργο¬ 
δοτών για τη δημιουργία (2.500) Νέων Θέσεων Εργασίας, 
για την απασχόληση ατόμων ευπαθών κοινωνικών ομά¬ 
δων, ως εξής: 

- Υποπρόγραμμα Α.1. Άτομα με Ειδικές Ανάγκες, ηλι¬ 
κίας 18-65 ετών 

- Υποπρόγραμμα Α.2. Απεξαρτημένα Άτομα, από τοξι- 
κές ή άλλες ουσίες, ηλικίας 18-65 ετών 

- Υποπρόγραμμα Α.3. Αποφυλακισμένα Άτομα, ηλικίας 
18-65 ετών και Νεαρά Παραβατικά Άτομα ή Νεαρά Άτομα 
που βρίσκονται σε κοινωνικό κίνδυνο, ηλικίας 16-24 ετών 

2. ΦΟΡΕΙΣ - ΕΠΙΧΕΙΡΗΣΕΙΣ ΠΟΥ ΔΕΝ ΕΝΤΑΣΣΟΝΤΑΙ 

2.1 .Δεν εντάσσονται στο πρόγραμμα: 

• Φορείς που διέπονται, όσον αφορά στην πρόσληψη 
του προσωπικού τους, από τις διατάξεις του Ν. 2190/94. 
Εξαιρούνται και δύνανται να ενταχθούν οι Επιχειρήσεις 
Τοπικής Αυτοδιοίκησης σε εφαρμογή του Ν. 2738/99 άρ¬ 
θρο 20 παρ.4ΚΑ. 

• Δεν εντάσσονται επιχειρήσεις για ΑΜ ΕΑ που τοποθε¬ 
τήθηκαν αναγκαστικά δυνάμει των διατάξεων του Νόμου 
2643/98. 

• Όλες γενικά οι Τράπεζες, οι Δ.Ε.Κ.Ο. και οι θυγατρι¬ 
κές τους εταιρείες. 

• Η ΕΠΑΕ, οι ΠΑΕ, η ΕΣΑΚ, οι πολιτικές οργανώσεις και 
κόμματα. 

• Όλες οι επιχειρήσεις που λειτουργούν αποκλειστικά 
και μόνο βραδινές ώρες. 

• Οι επιχειρήσεις που έχουν σχέση με τα τυχερά ψυχα¬ 
γωγικά, ηλεκτρονικά παιχνίδια εξαιρουμένων των επιχει¬ 
ρήσεων ΠΡΟΠΟ και ΛΟΤΤΟ που εντάσσονται. 

• Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου. 

• Επιχειρήσεις που δραστηριοποιούνται στον τομέα 
του άνθρακα και της ναυπηγικής βιομηχανίας καθώς επί¬ 
σης και αυτές που σχετίζονται με εξαγωγές (κατ’ εφαρ¬ 
μογή του κανονισμού 2204/2002 άρθρο 1 παρ.2 & 3, σχε¬ 
τικά με τις κρατικές ενισχύσεις για την απασχόληση) 

2.2. Εξαιρούνται και δύνανται να υπαχθούν στο Πρό¬ 
γραμμα οι Θεραπευτικές κοινότητες του ΚΕ.ΘΕ.Α. 

2.3. Δεν επιχορηγούνται ατομικές επιχειρήσεις για την 
απασχόληση ατόμων, με τα οποία συνδέονται με α' βαθ¬ 
μού συγγένεια εξ αίματος ή εξ αγχιστείας (γονείς, τέκνα, 
σύζυγοι κλπ.). 

2.4. Δεν επιχορηγούνται οι Ο.Ε., Ε.Ε., Α.Ε. και ΕΠΕ για 
την απασχόληση των ομόρρυθμων εταίρων στις Ο.Ε. και 
Ε.Ε., των μελών του Δ.Σ. στις Α.Ε. και των διαχειριστών 
που έχουν εταιρική μερίδα στις ΕΠΕ. 

2.5. Δεν επιχορηγούνται οι Ο.Ε., Ε.Ε., Α.Ε. και ΕΠΕ για 
την απασχόληση ατόμων, τα οποία συνδέονται με συγγέ¬ 
νεια α'βαθμού (εξ αίματος ή εξ αγχιστείας) μετουςομορ- 
ρύθμους εταίρους των Ο.Ε. και Ε.Ε. ή με τα μέλη του Δ.Σ. 
των Α.Ε. ή με τους διαχειριστές που έχουν εταιρική μερί¬ 
δα στις ΕΠΕ. 

2.6. Δεν επιχορηγούνται οι Συνεταιρισμοί, τα Επαγγελ¬ 
ματικά Σωματεία και οι Ενώσεις αυτών ή τα Σωματεία γε¬ 
νικά για την απασχόληση μελών του Δ.Σ. 

2.7. Δεν επιχορηγούνται επιχειρήσεις στις οποίες ο μέ¬ 
σος όρος του προσωπικού τους κατά το τελευταίο δωδε¬ 
κάμηνο δεν ήταν σταθερός εκτός εάν δημιουργήθηκε μεί¬ 
ωση του Μ.Ο του προσωπικού μετά από εθελοντική απο¬ 
χώρηση, συνταξιοδότηση λόγω ηλικίας, εθελοντική 
μείωση του χρόνου εργασίας ή νόμιμη απόλυση για πει¬ 
θαρχικούς λόγους, σε εφαρμογή των άρθρων 4 & 5 του 
Κανονισμού 2204/12.12.2002). 

2.8. Δεν επιχορηγούνται οι Εταιρείες προσωρινής απα¬ 
σχόλησης. Είναι οι εταιρείες οι οποίες έχουν ως αντικεί¬ 
μενο δραστηριότητας την παροχή εργασίας από μισθω¬ 
τούς τους σε άλλον εργοδότη (έμμεσο εργοδότη) με τη 
μορφή της προσωρινής απασχόλησης (άρθρο 20, 
Ν .2956/2001). Επιχορηγούνται όμως οι Εταιρείες προσω¬ 
ρινής απασχόλησης για το προσωπικό που οι ίδιες απα¬ 
σχολούν. 

2.9. Δεν επιχορηγούνται οι επιχειρήσεις για την απα¬ 
σχόληση των ίδιων ατόμων, για τα οποία είχαν επιχορη¬ 
γηθεί από: 

- Αυτοχρηματοδοτούμενο πρόγραμμα επιχορήγησης 
ΝΘΕ ΑΜΕΑ, Απεξαρτημένων, Αποφυλακισμένων και Νεα¬ 
ρών Παραβατικών Ατόμων, κατά τα έτη 1999, 2000, 2001 
και 2002. 

- Πρόγραμμα επιδότησης ΝΘΕ στο πλαίσιο του Ε.Π 


«ΚΑΤΑΠΟΛΕΜΗΣΗ ΤΟΥ ΑΠΟΚΛΕΙΣΜΟΥ ΑΠΟ ΤΗΝ ΑΓΟ¬ 
ΡΑ ΕΡΓΑΣΙΑΣ» ή 

- Από άλλο πρόγραμμα επιδότησης της απασχόλησης 
ΝΘΕ κοινών ανέργων κατά τα έτη 2001 και μετά. 

Εξαιρούνται και δύνανται να επιχορηγηθούν επιχειρή¬ 
σεις για την απασχόληση των ίδιων ατόμων, εφ’ όσον: 

- Η επιχείρηση είχε επιχορηγηθεί από πρόγραμμα Σύμ¬ 
βασης Ορισμένου Χρόνου πλήρους απασχόλησης (όπως 
ορίζεται στην παράγραφο 3.3.). 

- Τα άτομα βρίσκονται το ανώτερο πέντε χρόνια πριν την 
θεμελίωση δικαιώματος συνταξιοδότησής τους. Ως όριο 
συνταξιοδότησης νοείται το όριο ηλικίας όπως αυτό κατά 
περίπτωση ορίζεται από τις σχετικές νομοθετικές διατάξεις 

- Τα άτομα με ψυχιατρικό πρόβλημα ή με νοητική υστέ¬ 
ρηση ή τα τυφλά άτομα. 

2.10. Δεν επιχορηγούνται επιχειρήσεις, για την εκ νέου 
πρόσληψη ατόμων, τα οποία είχαν απασχολήσει με ή χω¬ 
ρίς επιχορήγηση, κατά το τελευταίο 12μηνο. 

2.11 .Δεν επιχορηγούνται επιχειρήσεις, οι οποίες είχαν 
υπαχθεί σε πρόγραμμα επιδότησης ΝΘΕ παρελθόντων 
ετών, αλλά αποδεδειγμένα δεν τήρησαν τους όρους των 
προηγούμενων προγραμμάτων π.χ. προέβησαν σε πολ¬ 
λαπλές απολύσεις, αντικαταστάσεις, δεν ήταν συνεπείς 
στις υποχρεώσεις τους προς τους εργαζόμενους και γε¬ 
νικά δεν προώθησαν την απασχόληση των ατόμων. 

2.12. Δεν επιχορηγούνται εργοδότες για την πρόσληψη 
ατόμων, τα οποία απασχολούνται σε κατ’ οίκον εργασίες 
(οικιακοί βοηθοί, αποκλειστικές νοσοκόμες, κλπ). 

2.13..Δεν επιχορηγούνται επιχειρήσεις για ΑΜΕΑ που 
τοποθετήθηκαν αναγκαστικά, δυνάμειτωνδιατάξεωντου 
Ν. 2643/98. 

3. ΔΙΑΡΘΡΩΣΗ ΠΡΟΓΡΑΜΜΑΤΟΣ - ΠΟΣΑ ΕΠΙΧΟΡΗ¬ 
ΓΗΣΗΣ 

3.1. ΠΡΟΓΡΑΜΜΑ ΠΛΗΡΟΥΣ ΑΠΑΣΧΟΛΗΣΗΣ 

Για την δημιουργία δύο χιλιάδων εκατό (2.100) Νέων 
Θέσεων Εργασίας πλήρους απασχόλησης, οι οποίες κα- 
τανέμονται ως εξής: 

- Άτομα με Ειδικές Ανάγκες: χίλιες επτακόσιες θέσεις 
(1.700) 

- Απεξαρτημένα Άτομα: διακόσιες πενήντα θέσεις (250) 

-Αποφυλακισμένα, Νεαρά ΠαραβατικάΆτομαή Νεαρά 

Άτομα που βρίσκονται σε κοινωνικό κίνδυνο: εκατόν πε¬ 
νήντα θέσεις (150) 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

Τ ο ποσό της επιχορήγησης για κάθε προσλαμβανόμενο 
άτομο ορίζεται στα είκοσι δύο (22) ΕΥΡΩ την ημέρα και 
για τους 36 μήνες. 

3.2. ΠΡΟΓΡΑΜΜΑ ΜΕΡΙΚΗΣ ΑΠΑΣΧΟΛΗΣΗΣ 

Για την δημιουργία πενήντα (50) Νέων Θέσεων Εργα¬ 
σίας μερικής απασχόλησης, Ατόμων με Ειδικές Ανάγκες, 
Απεξαρτημένων, Νεαρών Παραβατικών ατόμων ή Νεα¬ 
ρών ατόμων που βρίσκονται σε κοινωνικό κίνδυνο. Η ημε¬ 
ρήσια απασχόληση του ατόμου θα πρέπει να είναι τουλά¬ 
χιστον τέσσερις ώρες. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες 
χωρίς επιχορήγηση. 

Τ ο ποσό της επιχορήγησης για κάθε προσλαμβανόμενο 

άτομο ορίζεται στα Δώδεκα (12) ΕΥΡΩ την ημέρα και για 
τους 36 μήνες. 

3.3. ΠΡΟΓΡΑΜΜΑ ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ 
ΠΛΗΡΟΥΣ ΑΠΑΣΧΟΛΗΣΗΣ 

Για την δημιουργία τριακοσίων πενήντα (350) Νέων Θέ¬ 
σεων Εργασίας για την απασχόληση ατόμων μόνο σε Ξε¬ 
νοδοχειακές - Τουριστικές και άλλες Εποχιακές επιχειρή¬ 
σεις, εφ’ όσον αυτές τους παρέχουν απασχόληση από 
τέσσερις (4) μήνες το κατώτερο, έως και εννέα (9) μήνες 
το ανώτερο. 

Οι θέσεις κατανέμονται ως εξής: 

- Άτομα με Ειδικές Ανάγκες: διακόσιες εβδομήντα θέ¬ 
σεις (270) 

- Απεξαρτημένα Άτομα: πενήντα θέσεις (50) 

- Αποφυλακισμένα / Νεαρά Παραβατικά Άτομα ή Άτομα 
που βρίσκονται σε κοινωνικό κίνδυνο: τριάντα θέσεις (30) 

Η ημερομηνία έναρξης και λήξης της επιχορήγησης θα 
είναι η ημερομηνία έναρξης και λήξης της Σύμβασης Ορι¬ 
σμένου Χρόνου. 

Το ποσό της επιχορήγησης για κάθε προσλαμβανόμενο 
άτομο ορίζεται στα είκοσι δύο (22) ΕΥΡΩ την ημέρα και 
για τους 9 μήνες. 

Επισημαίνεται ότι η επιχορήγηση για όλα τα παραπάνω 
προγράμματα θα υπολογίζεται για κάθε εργάσιμη ημέρα 
και μέχρι 26 ημέρες για κάθε μήνα, κατ’ ανώτατο όριο, χω¬ 
ρίς καμία άλλη παροχή από τον ΟΑΕΔ (ασφάλιση,επίδο¬ 
μα αδείας, δώρο Χριστουγέννων,δώρο Πάσχα, κλπ).Η 
επιχορήγηση καταβάλλεται και κατά τις ημέρες που το 
άτομο βρίσκεται σε κανονική άδεια. 

4. ΠΕΡΙΟΔΟΣ ΠΡΟΣΑΡΜΟΓΗΣ 

4.1 .Το πρώτο τρίμηνο από την πρόσληψη του ατόμου, 
θεωρείται ΠΕΡΙΟΔΟΣ ΠΡΟΣΑΡΜΟΓΗΣ. Στο διάστημα αυ¬ 
τό η επιχείρηση-εργοδότης που υπάγεται στο πρόγραμ¬ 
μα, υποχρεούται να ορίσει άτομο της επιχείρησης, το 
οποίο θα έχει την ευθύνη να εκπαιδεύσει τον εργαζόμενο 
στο αντικείμενο απασχόλησής του και να τον βοηθήσει να 
ενταχθεί ομαλά στην παραγωγική διαδικασία. 

Για τις ενέργειες αυτές, η επιχείρηση επιδοτείται με το 
ποσό των τριακοσίων 300 ΕΥΡΩ. Κατά την Περίοδο Προ¬ 
σαρμογής καταβάλλεται στην επιχείρηση και η κανονική 
ημερήσια επιχορήγηση. 

Το ποσό αυτό θα καταβάλλεται το πρώτου δωδεκάμηνο 
απασχόλησης κάθε ατόμου και μετά την παρέλευση οκτα¬ 
μήνου από την ημερομηνία πρόσληψης του ατόμου. 

Στις περιπτώσεις Ορισμένου Χρόνου Σύμβασης η αίτη¬ 
ση για είσπραξη του όοηυε προσαρμογής θα υποβάλλε¬ 
ται ένα μήνα πριντην ολοκλήρωση του προγράμματος και 
θα καταβάλλεται εντός τριμήνου από τη λήξη του προ¬ 
γράμματος. 

Και στις δύο περιπτώσεις για την καταβολή του ποσού αυ¬ 
τού απαιτείται έκθεση του αρμοδίου υπαλλήλου της Υπη¬ 
ρεσίας του ΟΑΕΔ, ότι ο εργαζόμενος βοηθήθηκε ουσιαστι¬ 
κά, είχε θετική προσαρμογή στον εργασιακό χώρο και 
υπήρξε επιτυχής σύζευξη ατόμου και θέσης εργασίας. 

4.2. Επιχειρήσεις που προσλαμβάνουν άτομα, τα οποία 
έχουν αποκτήσει προηγούμενη επαγγελματική εμπειρία 
ή διαθέτουν επαρκή επαγγελματικά εφόδια (γνώσεις-δε- 
ξιότητες) σχετικά με το αντικείμενο που πρόκειται να απα¬ 
σχοληθούν, δε δικαιούνται επίδομα προσαρμογής. 

4.3. Σε περίπτωση αντικατάστασης ατόμου για το οποίο 
είχε εισπράξει η επιχείρηση επιδότηση για την Περίοδο 
Προσαρμογής, δε δύναται να λάβει ξανά το όοηυε προ¬ 
σαρμογής για τη νέα πρόσληψη. 


4.4. Η μέθοδος υλοποίησης των ενεργειών προσαρμο¬ 
γής του ατόμου προσδιορίζεται σε ειδικά έντυπα, τα 
οποία θα δίνονται στην επιχείρηση από την Υπηρεσία του 
ΟΑΕΔ που θα εκδίδει την εγκριτική απόφαση υπαγωγής 
στοπρόγραμμα (Γ ρ. Εργασίας Ε.Κ.Ο, ΚΠΑ, Γ ρ. Εργασίας, 
Υ.Ν,Τ.Υ). 

5. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχειρή¬ 
σεων είναι: 

5.1. Η επιχείρηση να προσλάβει άτομα που έχουν την 
Ελληνική Υπηκοότητα ή την Υπηκοότητα κράτους - μέ¬ 
λους της Ε.Ε. ή είναι Έλληνες Ομογενείς που απασχο¬ 
λούνται νόμιμα στην Ελλάδα και είναι εγγεγραμμένα στα 
μητρώα ανέργων του ΟΑΕΔ. 

5.2. Η κατάθεση της σχετικής αίτησης με όλα τα απα¬ 
ραίτητα δικαιολογητικά να έχει γίνει μέχρι και την 
28/12/2004. 

Η πρόσληψη του ατόμου πρέπει να γίνει μέχρι και την 
31/12/2004. Οι παραπάνω ημερομηνίες δεν ισχύουν σε 
περίπτωση που ο αριθμός των προβλεπόμενων θέσεων 
καλυφθεί νωρίτερα,οπότε το πρόγραμμα διακόπτεται. 

5.3. Σύμφωνα μετά άρθρα 4 & 5 του νέου θεσμικού πλαι¬ 
σίου που τέθηκε με τον Κανονισμό 2204/2002 σχετικά με 
τις κρατικές ενισχύσεις για την απασχόληση, πρέπει να 
τηρηθεί επιπλέον η εξής προϋπόθεση: 

Η δημιουργούμενη θέση εργασίας να συνιστά καθαρή 
αύξηση του αριθμού των εργαζόμενων στη δικαιούχο επι¬ 
χείρηση σε σχέση με το μέσο όρο των εργαζόμενων του 
προηγούμενου δωδεκαμήνου πλην των περιπτώσεων 
που η μείωση των θέσεων εργασίας δημιουργήθηκε μετά 
από εθελοντική αποχώρηση, συνταξιοδότηση λόγω ηλι¬ 
κίας, εθελοντική μείωση του χρόνου εργασίας ή νόμιμη 
απόλυση για πειθαρχικούς λόγους. 

Στις περιπτώσεις αυτές η επιχείρηση πρέπει κατά την 
ημέρα υποβολής της αίτησης υπαγωγής να καταθέσει και 
τα ανάλογα δικαιολογητικά που τεκμηριώνουν το λόγο 
διακοπής της απασχόλησης του ατόμου. 

5.4. Επιχειρήσεις οι οποίες υποβάλλουν αίτηση για την 
πρόσληψη Ατόμων στο πλαίσιο της παρούσης Υπουργι¬ 
κής Απόφασης, προκειμένου να εγκριθεί η υπαγωγή τους 
στο πρόγραμμα, θα πρέπει το 50% του προσωπικού τους 
να μην ανήκει στις ομάδες που αφορά η παρούσα Υπουρ¬ 
γική Απόφαση. Στον υπολογισμό του ποσοστού αυτού θα 
λαμβάνεται υπόψη και το προσωπικό που αιτείται η επι¬ 
χείρηση να προσλάβει. 

Σημειώνεται ότι επιχειρήσεις που δεν απασχολούν κα¬ 
θόλου προσωπικό ή απασχολούν ένα μόνο εργαζόμενο, 
μπορούν να προσλάβουν τρία (3) άτομα το ανώτερο, από 
τις κατηγορίες αυτές. 

Η σχετική αναλογία σε ότι αφορά τους κοινωνικούς Συ¬ 
νεταιρισμούς (Κοι.Σ.Π.Ε.) που έχουν συσταθεί με το άρ¬ 
θρο 12 του Νόμου 2716/17.5.1999, καθορίζεται σε ποσο¬ 
στό 30% για τους κοινούς εργαζόμενους. 

Από την σχετική αναλογία προσωπικού εξαιρούνται οι 
Σύλλογοι ΑΜΕΑ, τα Σωματεία ΑΜΕΑ και οι Ομοσπονδίες 
ΑΜΕΑ. 

5.5. Στο πλαίσιο εφαρμογής της εξατομικευμένης πα¬ 
ρέμβασης και προκειμένου να διασφαλιστεί η επιτυχής 
σύζευξη ατόμου-θέσης εργασίας, τα άτομα, τα οποία θα 
προσλαμβάνονται από τις επιχειρήσεις με τα προγράμ¬ 
ματα επιδότησης της απασχόλησης ΝΟΕ, θα προτείνο- 
νται από τις αρμόδιες υπηρεσίες του ΟΑΕΔ. 

6.ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Α. ΕΠΙΧΕΙΡΗΣΕΩΝ 

6.1. Μια επιχείρηση για να υπαχθεί στο πρόγραμμα θα 
πρέπει να υποβάλλει στην αρμόδια Υπηρεσία του ΟΑΕΔ 
(Γρ. Εργασίας ΕΚΟή ΚΠΑή Γρ. Εργασίας ή Υ.Ν. ήΤ.Υ.)τα 
εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας, τον 
αριθμό των απασχολούμενων και τον αριθμό των ατόμων 
που θα προσλάβει σύμφωνα με το πρόγραμμα καθώς και 
το αντικείμενο που θα απασχοληθεί το άτομο. 

β) Αντίγραφο των Συγκεντρωτικών Αναλυτικών Περιο¬ 
δικών Δηλώσεων (Α.Π.Δ) τελευταίου 12μήνου από το ΙΚΑ. 

γ)Έντυπη υπεύθυνη δήλωση του εργοδότη ότι: 

• θα προσκομίσει Α.Π.Δ. αμέσως μετά την υποβολή της 
στο Ι.Κ.Α. στην περίπτωση που δεν διαθέτει Α.Π.Δ. του τε¬ 
λευταίου διαστήματος, όπως ορίζεται ανωτέρω (β). 

• το δωδεκάμηνο που προηγείται από το μήνα της πρό¬ 
σληψης του εργαζόμενου, δεν απέλυσε άλλους εργαζό¬ 
μενους ή ότι αυτούς που απέλυσε τους αντικατέστησε ή 
ότι οι θέσεις εργασίας που έμειναν κενές οφείλονται σε 
εθελοντική αποχώρηση, συνταξιοδότηση λόγω ηλικίας, 
εθελοντική μείωση του χρόνου εργασίας ή νόμιμη απόλυ¬ 
ση για πειθαρχικούς λόγους και ότι κατά τον ενδιάμεσο 
χρόνο μεταξύ ημερομηνίας αίτησης υπαγωγής στο πρό¬ 
γραμμα και ημερομηνίας έκδοσης της εγκριτικής απόφα¬ 
σης ισχύουν τα ανωτέρω. 

Β. ΑΤΟΜΩΝ 

6.2. Για να υπαχθούντα άτομα, στο πρόγραμμα, θα πρέ¬ 
πει να έχουν υποβάλλει στην αρμόδια υπηρεσία του ΟΑ¬ 
ΕΔ (Γ.Ε. ΕΚΟ ή ΚΠΑ ή Γ.Ε. ή Τ.Υ. ή Υ.Ν.) τα παρακάτω δι- 
καιολογητικά ανάλογα με την ειδική ομάδα πληθυσμού 
στην οποία ανήκουν: 

α) Τα Άτομα με Ειδικές Ανάγκες: 

• Απόφαση της Πρωτοβάθμιας Υγειονομικής Επιτρο¬ 
πής του Ι.Κ.Α., του Ν.2643/1998, με την οποία να πιστο¬ 
ποιείται το ποσοστό αναπηρίας του, το οποίο απαραίτητα 
θα πρέπει να είναι 50% και άνω. Στην Απόφαση αυτή, δεν 
θα πρέπει να αναγράφεται ο χαρακτηρισμός «ανίκανος 
για κάθε βιοποριστική εργασία». 

β) Τα Αποφυλακισμένα Άτομα: 

• Αποφυλακιστήριο με χρονολογία αποφυλάκισης από 
1.1.1999 και μετά. 

• Εισηγητική Έκθεση της Κοινωνικής Υπηρεσίας ή του 
Δ/ντή του Σωφρονιστικού καταστήματος, ότι το άτομο 
έχει ανάγκη κοινωνικο-οικονομικής στήριξης και προτεί- 
νεται να μπει στο πρόγραμμα επιδότησης της απασχόλη¬ 
σης του ΟΑΕΔ. 

Επισημαίνεται ότι: 

- τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει συνεχή ποινή φυλάκισης 5 μη¬ 
νών, τουλάχιστον. 

- τα αποφυλακισμένα άτομα, των οποίων ο λόγος φυλά¬ 
κισης σχετίζεται με παράβαση του Νόμου περί ναρκωτι¬ 
κών δεν υπάγονται στο πρόγραμμα 

γ) Τα Νεαρά Παραβατικά Άτομα (άτομα που τους έχουν 
επιβληθεί αναμορφωτικά μέτρα ή ποινικός σωφρονισμός) 
ή τα Νεαρά Άτομα που βρίσκονται σε κοινωνικό κίνδυνο: 

• Εισηγητική Έκθεση: 

Κοινωνικών Υπηρεσιών Σωφρονιστικών Ιδρυμάτων ή 

Εταιρείας Προστασίας Ανηλίκων ή αρμοδίων Φορέων 
του Υπ.Υγείας & Πρόνοιας ή των Νομαρχιών ή Δήμων ή 
άλλου Αρμόδιου Φορέα Κοινωνικής Παρέμβασης ή του 


«Χαμόγελο του παιδιού», ή των Χωριών 303 κλπ, ότι το 
άτομο βρίσκεται σε ειδικές κοινωνικο-οικονομικές συνθή¬ 
κες και προτείνεται να μπει στο πρόγραμμα επιδότησης 
της απασχόλησης του ΟΑΕΔ. 

• Άδεια εργασίας για τις περιπτώσεις που προβλέπεται. 

δ) Τα Απεξαρτημένα Άτομα: 

Αποδεικτικό απεξάρτησης /Βεβαίωση από θεσμοθε¬ 
τημένο φορέα δημοσίου ή ιδιωτικού φορέα απεξάρτησης 
(18 ΑΝΩ, ΚΕ.ΘΕ.Α. ή από άλλες θεραπευτικές κοινότητες 
στις οποίες έχει χορηγήσει άδεια το Υπουργείο Υγείας και 
Πρόνοιας και ο ΟΚΑΝΑ) ότι το άτομο ολοκλήρωσε πρό¬ 
γραμμα απεξάρτησης από τοξικές ή άλλες ουσίες. 

Είναι επίσης δυνατή η υπαγωγή στα προγράμματα 
αυτά των ατόμων που: 

1. Βρίσκονται στο Στάδιο Κοινωνικής Επανένταξης: 

Γραπτή σύμφωνη γνώμη του φορέα απεξάρτησης. Στις 
περιπτώσεις αυτές, ο φορέας υποχρεούται να παρακο¬ 
λουθεί τα άτομα στον εργασιακό χώρο και να τους παρέ¬ 
χει ψυχοκοινωνική στήριξη. 

2. Έχουν ολοκληρώσει Πρόγραμμα Μεθαδόνης του 
Ο.ΚΑ.ΝΑ και βρίσκονται στο στάδιο κοινωνικής επανέ¬ 
νταξης: 

Γ ραπτή σύμφωνη γνώμη του Ο.ΚΑ.Ν.Α. Στηνπερίπτωση 
αυτή τα άτομα θα επιλέγονται από την διεπιστημονική 
ομάδα του ΟΚΑΝΑ, η οποία αναλαμβάνει την ευθύνη να 
προτείνει τα άτομα και να τα στηρίζει κατά την προσαρ¬ 
μογή τους στον εργασιακό χώρο. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο¬ 
λούμενου, ο οποίος θα συνεργάζεται με τις Υπηρεσίες 
του ΟΑΕΔ. 

7. ΕΚΔΟΣΗ ΑΠΟΦΑΣΕΩΝ ΥΠΑΓΩΓΗΣ 

7.1. Οι εγκριτικές αποφάσεις θα εκδίδονται: 

α) Για το Νομό Αττικής (πλην Τ.Υ. ΟΑΕΔ Μεγάρων, 
Ελευσίνας, Μαρκόπουλου, Λαυρίου και Παλλήνης): 

- από το Γ ραφείο Εργασίας Ειδικών Κοινωνικών Ομά¬ 
δων Αθηνών, εφ’όσον πρόκειται για Άτομα με Ειδικές Ανά¬ 
γκες 

- από τις κοινές δομές του ΟΑΕΔ, δηλαδή, τα κατά τό¬ 
πους Κέντρα Προώθησης της Απασχόλησης (ΚΠΑ) ή Γρ. 
Εργασίας ή Τ.Υ. εφ’όσον πρόκειται για άτομα των υπόλοι¬ 
πων ευπαθών κοινωνικών ομάδων, εκτός εκείνων που 
εμπίπτουν γεωγραφικά στην αρμοδιότητα του Γ ραφείου 
Εργασίας Ειδικών Κοινωνικών Ομάδων Αθηνών και τα 
οποία θα εξυπηρετούνται από αυτό. 

β) Για το Νομό Θεσσαλονίκης: 

- από το Γ ραφείο Εργασίας Ειδικών Κοινωνικών Ομά¬ 
δων Θεσσαλονίκης για τα Άτομα με Ειδικές Ανάγκες και 
τα άτομα των υπολοίπων ομάδων στόχου που εμπίπτουν 
γεωγραφικά στην αρμοδιότητα του. 

- από τις Υπόλοιπες Υπηρεσίες του Ν. Θεσσαλονίκης τα 
άτομα των ομάδων στόχου (πλην των Α.Μ.Ε.Α) που εμπί¬ 
πτουν γεωγραφικά στην αρμοδιότητά τους. 

γ) Για τους Νομούς, Αχάίας, Ηρακλείου Κρήτης, Μα¬ 
γνησίας και Λάρισας από τα αντίστοιχα Γ ραφεία Εργα¬ 
σίας Ειδικών Κοινωνικών Ομάδων για τα άτομα όλων των 
ομάδων στόχου. 

δ) Γ ια όλους τους υπόλοιπους νομούς της Επικράτειας 
οι αποφάσεις θα εκδίδονται από τις κατά τόπους αρμό¬ 
διες Υπηρεσίες (ΚΠΑ ή Γ ραφεία Εργασίας ή Υ.Ν. ή Τ.Υ.) 
για τα άτομα όλωντων ομάδων στόχου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26219 


7.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε είκοσι (20) ημερο¬ 
λογιακές ημέρες, από την ημερομηνία υποβολής της σχε¬ 
τικής αίτησης. 

7.3. Η Απόφαση Υπαγωγής θα εκδίδεται εφόσον: 

• Έχει προσκομιστεί Αναγγελία πρόσληψης του ατό¬ 
μου από την επιχείρηση, στην αρμόδια Υπηρεσία του 
Ο.Α.Ε.Δ. 

Επισημαίνεται ότι: 

- κάθε εγκριτική απόφαση είναι ονομαστική και θα εκδί- 
δεται για κάθε άτομο ξεχωριστά. 

- Ως ημερομηνία έναρξης της επιδότησης ορίζεται η 
ημερομηνία πρόσληψης του ατόμου και εφόσον έχει 
προηγηθεί αίτηση της επιχείρησης για υπαγωγή στο πρό¬ 
γραμμα. 

Στις περιπτώσεις όπου κρίνεται αναγκαίο από τις αρμό¬ 
διες Υπηρεσίες του ΟΑΕΔ θα πρέπει να διενεργείται έλεγ¬ 
χος προκειμένου να διαπιστωθεί η καταλληλότητα των 
εργασιακών συνθηκών και του αντικειμένου, στο οποίο θα 
απασχοληθεί το άτομο. 

7.4. Επιχειρήσεις που προσλαμβάνουν άτομα με το 
Πρόγραμμα Ορισμένου Χρόνου Σύμβασης δεν είναι δυ¬ 
νατό να τα προσλάβουν για δεύτερη φορά στο πλαίσιο 
ισχύος της παρούσης Υπουργικής Απόφασης. 

7.5. Οι εγκριτικές αποφάσεις υπαγωγής και οι Αποφά¬ 
σεις αντικατάστασης ή διακοπής του Προγράμματος, θα 
κοινοποιούνται στις αρμόδιες για την καταβολή της επι¬ 
χορήγησης Υπηρεσίες του ΟΑΕΔ, στην Περ/κή Δ/νση, 
στην Διοίκηση - Υπηρεσία Ειδικών Κοινωνικών Ομάδων 
καθώς και στον εργοδότη. 

8. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 

Για την καταβολή της επιχορήγησης η επιχείρηση θα 
υποβάλει στην αρμόδια Υπηρεσία του ΟΑΕΔ τα εξής δι- 
καιολογητικά: 

8.1 Κατάσταση χωριστή για κάθε πρόγραμμα που θα πε¬ 
ριλαμβάνει: 

• Το ονοματεπώνυμο των προσληφθέντων βάσει του 
προγράμματος 

• Τη χρονολογία γέννησης, την ειδικότητα, την ημερο¬ 
μηνία πρόσληψης, το συνολικό αριθμό ημερών απασχό- 
λησης 

• Το συνολικό ακαθάριστο ποσό που δικαιούται ο ερ¬ 
γαζόμενος, σύμφωνα με τις ισχύουσες Συλλογικές Συμ¬ 
βάσεις Εργασίας (Σ.Σ.Ε). 

• Στήλη υπεύθυνης δήλωσης, στην οποία να έχουν υπο¬ 
γράψει τα απασχοληθέντα άτομα, ότι εργάσθηκαν και 
πληρώθηκαν για το χρονικό διάστημα, για το οποίο ζητεί¬ 
ται η επιχορήγηση. 

8.2. Αναλυτικές περιοδικές δηλώσεις (Α.Π.Δ.), του χρο¬ 
νικού διαστήματος, για το οποίο ζητείται η επιχορήγηση, 
από όπου θα προκύπτουν οι ημέρες εργασίας και οι 
ασφαλιστικές εισφορές που υποχρεούνται οι επιχειρή¬ 
σεις να αποδώσουν στον ασφαλιστικό τους φορέα. 

Οι Αναλυτικές περιοδικές δηλώσεις (Α.Π.Δ.) για τα υπο¬ 
καταστήματα που τυχόν διατηρεί η επιχείρηση είναι δυ¬ 
νατόν να υποβάλλονται και σε ηλεκτρονική μορφή. 

Είναι δυνατή η καταβολή της επιχορήγησης και σε πε¬ 
ρίπτωση που ο φορέας κοινωνικής ασφάλισης έχει επι¬ 
βάλλει στην επιχείρηση πράξη εισφορών και έχει προχω¬ 
ρήσει σε διακανονισμό της καταβολής των εισφορών αυ¬ 
τών. Στην περίπτωση αυτή ο εργοδότης προσκομίζει την 
πράξη αυτή και το διακανονισμό στην Υπηρεσία Απασχό¬ 
λησης του ΟΑΕΔ και το οφειλόμενο ποσό αποδίδεται από 
τον ΟΑΕΔ απευθείας στο ΙΚΑ. 


8.3. Γραμμάτιο είσπραξης ή Βεβαίωση απόδοσης 
ασφαλιστικών εισφορών για τους μήνες για τους οποίους 
ζητείται η επιχορήγηση. 

8.4. Γ ια καταβολή επιχορήγησης άνω των τριών χιλιά¬ 
δων (3000) ΕΥΡΩ, απαιτείται Βεβαίωση ασφαλιστικής και 
φορολογικής ενημερότητας ενώ για καταβολή ποσού 
άνω των χιλίων πεντακοσίων (1.500) ΕΥΡΩ, απαιτείται μό¬ 
νο Βεβαίωση φορολογικής ενημερότητας. 

Σε περίπτωση αλλαγής του ύψους του ποσού της ασφα¬ 
λιστικής και φορολογικής ενημερότητας θα ισχύουν τα 
προβλεπόμενα ποσά από την εκάστοτε νομοθετική ρύθ¬ 
μιση. 

8.5. Επικυρωμένη φωτοτυπία αστυνομικής ταυτότητας 
των προσληφθέντων μισθωτών (μόνο για την πρώτη φο¬ 
ρά υποβολής δικαιολογητικών). 

9. ΑΞΙΩΣΕΙΣ ΕΡΓΟΔΟΤΩΝ 

9.1. Είσπραξη Επιχορήγησης: 

Η υποβολή αίτησης με τα απαραίτητα δικαιολογητικά 
από τους εργοδότες για είσπραξη της επιχορήγησης δύ- 
ναται να υποβληθούν, το αργότερο, εντός οχτώ (8) μη¬ 
νών, απάτην συμπλήρωση κάθε τριμήνου απασχόλησης 
του ατόμου. 

Μετά την παρέλευση της προθεσμίας αυτής η αξίωση 
παραγράφεται 

9.2. Η αρμόδια Υπηρεσία του ΟΑΕΔ υποχρεούται στην 
έκδοση Απόφασης Καταβολής Επιχορήγησης εντός είκο¬ 
σι (20) εργασίμων ημερών από την ημερομηνία υποβολής 
της σχετικής αίτησης και των προβλεπομένων δικαιολο- 
γητικών για την καταβολή της επιχορήγησης. Η επιχορή¬ 
γηση στον εργοδότη θα πρέπει να καταβάλλεται εντός 
τριμήνου από την ημερομηνία υποβολής της αίτησης του 
για την είσπραξη της επιχορήγησης. 

9.3. Επισημαίνεται ότι εάντο άτομο αποχωρήσει οικειο- 
θελώς ή προκύψουν λόγοι διακοπής του προγράμματος 
(σοβαρή ασθένεια, συνταξιοδότηση, στράτευση, φυλάκι¬ 
ση, απόλυση για πειθαρχικούς λόγους, θάνατος) η επιχο¬ 
ρήγηση στην επιχείρηση θα καταβληθεί κανονικά μέχρι 
την ημέρα απασχόλησης του ατόμου, ακόμα και για διά¬ 
στημα μικρότερο του διμήνου. 

10. ΑΠΟΛΥΣΗ - ΑΝΤΙΚΑΤΑΣΤΑΣΗ ΕΡΓΑΖΟΜΕΝΟΥ 

10.1. Σε περίπτωση οικειοθελούς αποχώρησης του ερ¬ 
γαζομένου πριν την λήξη του προγράμματος, η επιχείρη¬ 
ση είναι δυνατόν να το αντικαταστήσει, εφόσον το επιθυ¬ 
μεί το αργότερο εντός 60 ημερών και να επιχορηγηθεί για 
το υπόλοιπο διάστημα μέχρι την συμπλήρωση του τρια- 
νταεξάμηνου (36 μήνου). 

10.2. Σε περίπτωση απόλυσης ατόμου, πριν από τη λή¬ 
ξη του προγράμματος (σαρανταοκτάμηνου), η επιχείρη¬ 
ση είναι υποχρεωμένη να το αντικαταστήσει με άλλο άτο¬ 
μο των ομάδων που αφορά η παρούσα Υπ. Απόφαση, το 
αργότερο μέσα σε εξήντα (60) εργάσιμες ημέρες από την 
απόλυση. Στην περίπτωση αυτή η επιχορήγηση θα συνε¬ 
χιστεί από την ημερομηνία της αντικατάστασης του απο- 
λυθέντος και μέχρι την ολοκλήρωση του προγράμματος 
λαμβανομένου υπόψη της ημερομηνίας πρόσληψης του 
πρώτου προσληφθέντος. 

10.3. Σε περίπτωση μη αντικατάστασης του ατόμου, η 
επιχείρηση είναι υποχρεωμένη, να επιστρέψειτο 1/4 της 
επιχορήγησης που έχει εισπράξει. Επισημαίνεται, ότι η 
επιχείρηση δεν δύναται να προβεί σε περισσότερες της 
μίας αντικατάστασης, είτε λόγω απόλυσης είτε λόγω οι- 
κειοθελούς αποχώρησης προηγούμενου εργαζομένου. 

10.4. Σε περίπτωση που απολύσει και το άτομο που προ- 

σέλαβε σε αντικατάσταση του αρχικά απολυθέντος, ισχύ¬ 
ουν τα αναφερόμενα στην προηγούμενη παράγραφο 
(10.3). 

10.5. Ο Διευθυντής της Αρμόδιας Υπηρεσίας του Οργα¬ 
νισμού αποφαίνεται, με αιτιολογημένη Απόφασή του, για 
τη διακοπή της επιχορήγησης, με ή χωρίς επιπτώσεις, 
σύμφωνα με τους όρους του προγράμματος. Η επιχείρη¬ 
ση έχει το δικαίωμα να υποβάλλει ένσταση κατά της Από¬ 
φασης αυτής εντός τριάντα (30) ημερολογιακών ημερών 
σύμφωνα με τα όσα ορίζονται στην Παράγραφο 2 «Επίλυ¬ 
ση Διαφορών» του Κεφαλαίου Δ. «Γενικές Διατάξεις» της 
παρούσης απόφασης. 

10.6. Σε περίπτωση που η επιχείρηση δεν επιστρέφει 
εμπρόθεσμα το ποσό που της ζητείται, συντάσσεται, με¬ 
τά από απόφαση του Δ.Σ. του ΟΑΕΔ, 

Πράξη Βεβαίωσης Οφειλής και αποστέλλεται στην αρ¬ 
μόδια ΔΟΥ για βεβαίωση και είσπραξη του ποσού. 

10.7. Η επιχείρηση που δεν υποχρεούται σε αντικατά¬ 
σταση ατόμου έχει τη δυνατότητα, εφόσον δεν βρεθεί 
άτομο της ίδιας ομάδας, δύναται νατό αντικαταστήσει με 
άτομο άλλης ομάδας στο πλαίσιο της παρούσης Υπουρ¬ 
γικής Απόφασης. Στην περίπτωση αυτή η επιχορήγηση θα 
συνεχιστεί από την ημερομηνία της αντικατάστασης του 
απολυθέντος και μέχρι την ολοκλήρωση του προγράμμα¬ 
τος (48μηνου). 

10.8. Επισημαίνεται ότι τα άτομα που προσλαμβάνονται 
σε αντικατάσταση απολυθέντος ή οικειοθελώς αποχωρή- 
σαντος θα προτείνονται από τις αρμόδιες υπηρεσίες του 
Ο.Α.Ε.Δ. 

10.9. Εξαιρείται της υποχρέωσης αντικατάστασης ατό¬ 
μου: 

• Η Επιχείρηση, που ο ΟΑΕΔ δεν εξευρίσκει άλλο Άτο¬ 
μο της αυτής ειδικότητας και της ίδιας ομάδας βεβαιου- 
μένου τούτου απάτην αρμόδια Υπηρεσία του ΟΑΕΔ. Η βε¬ 
βαίωση αυτή θα παραμένει στον φάκελο της επιχείρησης 
που τηρεί η κατά τόπο αρμόδια Υπηρεσία του ΟΑΕΔ. 

• Η Επιχείρηση, της οποίας ο εργαζόμενος κατά το διά¬ 
στημα του προγράμματος, απεχώρησε οικειοθελώς ή 
στρατεύθηκε ή συνταξιοδοτήθηκε ή φυλακίστηκε ή απο¬ 
λύθηκε για πειθαρχικούς λόγους ή απεβίωσε. Στην περί¬ 
πτωση αυτή η επιχείρηση θα επιχορηγηθεί κανονικά μέχρι 
την προηγούμενη της οικειοθελούς αποχώρησης ή στρά¬ 
τευσης ή συνταξιοδότησηςτου Ατόμου, μη υποχρεούμε- 
νη στην αντικατάστασή του με άλλο Άτομο. 

10.10. Η απόλυση ή η οικειοθελής αποχώρηση ατόμων 
που εντάσσονται στο πρόγραμμα αυτό (υποπρογράμμα¬ 
τα Α.1, Α.2, Α.3) δεν επιφέρει καμία επίπτωση στην υλο¬ 
ποίηση των προγραμμάτων επιδότησης Νέων Θέσεων 
Εργασίας, τα οποία εφαρμόζονται από την Δ/νση Απα¬ 
σχόλησης του ΟΑΕΔ για κοινούς ανέργους. 

11. ΜΕΤΑΤΡΟΠΗ ΠΡΟΓΡΑΜΜΑΤΟΣ 

11.1. Μετατροπή Προγράμματος από Μερικής σε Πλή¬ 
ρους Απασχόλησης: 

Είναι δυνατή η μετατροπή του προγράμματος μερικής 
απασχόλησης σε πρόγραμμα πλήρους απασχόλησης με¬ 
τά την συμπλήρωση οκτώ (8) μηνών απασχόλησης στην 
επιχείρηση και εφόσον το άτομο μπορεί να ανταποκριθεί 
σε ένα πλήρες ωράριο απασχόλησης. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται τροποποιητική 
απόφαση, εντός είκοσι (20) ημερών απάτην αρμόδια υπη¬ 
ρεσία του ΟΑΕΔ που εξέδωσε την αρχική απόφαση υπα¬ 
γωγής. 


12. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

12.1 .Είναι δυνατή η επιμήκυνση του χρόνου επιχορήγη¬ 
σης (36μηνου) για συνεχόμενο διάστημα ενός (1) μηνάς 
το κατώτερο και έξι (6) μηνών το ανώτερο μόνο σε περι¬ 
πτώσεις: 

- ασθένειας του εργαζομένου 

- άδειας κυοφορίας -τοκετού 

- άλλης σοβαρής αιτίας(π.χ. στράτευσης, επαναφυλά- 
κισης λόγω εκδίκασης παλαιών εκκρεμοτήτων κλπ) 

12.2. Η επιμήκυνση του Προγράμματος θα εγκρίνεται 
μετά από αίτηση του εργοδότη και προσκόμιση της σχε¬ 
τικής Βεβαίωσης αρμόδιου Φορέα. Η επιχορήγηση για το 
διάστημα επιμήκυνσης, θα αρχίζει να υπολογίζεται από 
την πρώτη ημέρα μετά τη λήξη του 36μήνου. 

13. ΔΙΑΚΟΠΗ ΕΠΙΧΟΡΗΓΗΣΗΣ 

13.1. Κατά τους επιτόπιους ελέγχους για την διαπίστω¬ 
ση της τήρησης των όρων του προγράμματος, των εργα¬ 
σιακών συνθηκών και την τήρηση των εργασιακών όρων, 
λόγω της ιδιαιτερότητας των ατόμων που αφορά η πα¬ 
ρούσα Υπου ργική Απόφαση, θα πρέπει κατά βάση το προ¬ 
σωπικό του Ο.Α.Ε.Δ. να παρέχει συμβουλευτική τόσο 
προς τους εργοδότες όσο και προς τους εργαζομένους 
με στόχο την άμβλυνση και επίλυση των προβλημάτων 
που προκύπτουν μεταξύ τους, καθώς και την τήρηση των 
όρων του προγράμματος. Στη συνέχεια θα πρέπει να συ- 
ντάσσονται σχετικές εκθέσεις από τον υπάλληλο που έκα¬ 
νε τον έλεγχο. 

13.2. Σε περίπτωση παράβασηςτων παραπάνω και εφό¬ 
σον έχει εξαντληθεί κάθε προσπάθεια στο πλαίσιο του 
συμβουλευτικού χαρακτήρα, όπως περιγράφεται παρα¬ 
πάνω (παρ. 13.1), το πρόγραμμα θα διακόπτεται με Από¬ 
φαση του Διευθυντή της αρμόδιας Υπηρεσίας χωρίς επι¬ 
πτώσεις. Στην σχετική απόφαση διακοπής του προγράμ¬ 
ματος θα αναφέρονται αναλυτικά οι λόγοι διακοπής. Η 
επιχείρηση έχει το δικαίωμα να υποβάλλει ένσταση κατά 
της Απόφασης αυτής εντός τριάντα (30) ημερολογιακών 
ημερών σύμφωνα με τα όσα ορίζονται στην Παράγραφο 
2 «Επίλυση Διαφορών» του Κεφαλαίου Δ. «Γενικές Διατά¬ 
ξεις» της παρούσης απόφασης 

14. ΙΣΧΥΣ ΠΡΟΓΡΑΜΜΑΤΟΣ 

14.1. Η απόφαση αυτή έχει ισχύ από την ημερομηνία έκ¬ 
δοσης της Υπουργικής Απόφασης και καταληκτική ημε¬ 
ρομηνία υπαγωγής την 31/12/2004, εκτός εάν ο αριθμός 
των προβλεπόμενων θέσεων καλυφθεί νωρίτερα οπότε 
το πρόγραμμα διακόπτεται. 

14.2. Σε περίπτωση που οι προβλεπόμενες θέσεις για 
μια ομάδα στόχου καλυφθούν, είναι δυνατόν να γίνεται 
χρήση των θέσεων άλλης ομάδας στόχου που δεν έχει κα¬ 
λυφθεί. 

Β. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΕΛΕΥΘΕΡΩΝ 
ΕΠΑΓΓΕΛΜΑΤΩΝ ΓΙΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ, 
ΑΠΕΞΑΡΤΗΜΕΝΑ, ΑΠΟΦΥΛΑΚΙΣΜΕΝΑ ΑΤΟΜΑ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

1.1. Καταρτίζουμε πρόγραμμα επιχορήγησης επτακο¬ 
σίων (700) Νέων Ελεύθερων Επαγγελματιών, για τη δημι¬ 
ουργία ατομικών και εταιρικών (Ο.Ε., Ε.Ε., Ε.Π.Ε., Συνε¬ 
ταιρισμοί, Κοινοπραξίες) επιχειρήσεων, οι οποίες κατανέ- 
μονται ως εξής: 

-Υποπρόγραμμα Β. 1. Άτομα με Ειδικές Ανάγκες, ηλικίας 
από 18-65 ετών: τετρακόσιες πενήντα θέσεις (450) 

-Υποπρόγραμμα Β.2. Απεξαρτημένα Άτομα απότοξικές 
ή άλλες ουσίες, ηλικίας 18-65 ετών: εκατό θέσεις (100) 

- Υποπρόγραμμα Β.3. Αποφυλακισμένα Άτομα, ηλικίας 
18-65 ετών: εκατόν πενήντα θέσεις (150) 

2. ΔΙΑΡΚΕΙΑ ΠΡΟΓΡΑΜΜΑΤΟΣ-ΠΟΣΑ ΕΠΙΧΟΡΗΓΗΣΗΣ 

2.1 Διάρκεια της επιχορήγησης: 

Καθορίζεται σε σαράντα οκτώ (48) μήνες από την ημε¬ 
ρομηνία έκδοσης της σχετικής εγκριτικής απόφασης. 

2.2 Βασικό ποσό της επιχορήγησης: 

Καθορίζεται στις δεκαέξι χιλιάδες εξακόσια (16.600) ΕΥ¬ 
ΡΩ για όλα τα υποπρογράμματα και αναλύεται ως εξής: 

- 1ος χρόνος: επτά χιλιάδες εξακόσια (7.600) ΕΥΡΩ 

- 2ος χρόνος: τρεις χιλιάδες (3.000) ΕΥΡΩ 

- 3ος χρόνος: τρεις χιλιάδες (3.000) ΕΥΡΩ και 

- 4ος χρόνος: τρεις χιλιάδες (3.000) ΕΥΡΩ και 

2.2 Προσαυξήσεις: 

- Το βασικό ποσό της επιχορήγησης για κάθε ΝΕΕ που 
εντάσσεται στο πρόγραμμα προσαυξάνεται κατά 1.500 
ΕΥΡΩ εάν το άτομο είναι γυναίκα, έχει ποσοστό αναπη¬ 
ρίας 60% και άνω, είναι άνω των 45 ετών ή είναι επιδοτού¬ 
μενος άνεργος. 

- Ο ΝΕΕ μπορεί να κάνει χρήση μόνο μίας από τις παρα¬ 
πάνω προσαυξήσεις. Το ποσό της προσαύξησης χορη¬ 
γείται κατανεμημένο ισόποσα στις δόσεις του πρώτου 
χρόνου της επιχορήγησης 

- Κατ’εξαίρεση είναι δυνατόν, η καταβολή της προσαύ¬ 
ξησης να χορηγείται μαζί με την προκαταβολή, μετά από 
αιτιολογημένη έκθεση του αρμοδίου υπαλλήλου και από¬ 
φαση του Προϊσταμένου της Υπηρεσίας του ΟΑΕΔ, ότι ο 
ΝΕΕ έχει απόλυτη ανάγκη του κεφαλαίου αυτού για την 
αντιμετώπιση των οργανωτικών εξόδων της επιχείρησης. 

3. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

Δεν είναι δυνατή η υπαγωγή στο πρόγραμμα: 

3.1. Όλων των επιχειρήσεων που λειτουργούν αποκλει¬ 
στικά και μόνο βραδινές ώρες. 

3.2. Των Ανωνύμων Εταιρειών (Α.Ε.) 

3.3 Των Επιχειρήσεων με τυχερά, ψυχαγωγικά ή ηλε¬ 
κτρονικά παιχνίδια, (εξαιρουμένων των πρακτορείων 
ΠΡΟΠΟ και ΛΟΤΤΟ που μπορούν να υπαχθούν στο πρό¬ 
γραμμα) 

3.4 Των Αστικών Μη Κερδοσκοπικών Εταιρειών 

3.5. Των επιχειρήσεων που έχουν σύνθετο αντικείμενο 
δραστηριότητας και το ένα εξ αυτών περιλαμβάνεται στις 
εξαιρέσεις της παρούσης παραγράφου. 

3.6. Των Ν.Ε.Ε. που έχουν επιχορηγηθεί από το 1997 και 
μετά: 

- από αυτοχρηματοδοτούμενο πρόγραμμα επιχορήγη¬ 
σης ΝΕΕ ΑΜΕΑ, Απεξαρτημένων, Αποφυλακισμένων και 
Νεαρών Παραβατικών Ατόμων. 

- από πρόγραμμα επιδότησης της Απασχόλησης ΝΕΕ 
(κοινών ανέργων) ή από Πρόγραμμα Απασχόλησης ΝΕΕ 
στον πολιτισμικό τομέα. 

- από πρόγραμμα επιδότησης ΝΕΕτο οποίο υλοποιήθη¬ 
κε στο πλαίσιο του Ε.Π. «ΚΑΤΑΠΟΛΕΜΗΣΗ ΤΟΥ ΑΠΟ¬ 
ΚΛΕΙΣΜΟΥ ΑΠΟ ΤΗΝ ΑΓΟΡΑ ΕΡΓΑΣΙΑΣ». 

3.7. Των επιχειρήσεων που έχουν το ίδιο αντικείμενο 
δραστηριότητας με επιχείρηση που σταμάτησε τη λει¬ 
τουργία της ή έχουν αγοραστεί/ματαβιβαστεί κατά το τε¬ 
λευταίο εξάμηνο και ανήκαν σε συγγενείς α' βαθμού εξ αί¬ 
ματος (γονείς, παιδιά) ή, συζύγουςτου/της ΝΕΕ, εκτός αν 
η διακοπή έγινε λόγω συνταξιοδότησης ή θανάτου του 
συγγενικού τους προσώπου.. 

3.8. Των επιχειρήσεων που έχουν αγοραστεί ή μεταβι¬ 
βαστεί από α' και β' βαθμού συγγενείς εξ αίματος ή εξ αγ¬ 
χιστείας. 


3.9 Των επιχειρήσεων του Πρωτογενούς Τομέα. 

3.10. Των εποχιακών επιχειρήσεων, εφ’ όσον αυτό 
προσδιορίζεται στην Βεβαίωση έναρξης επιτηδεύματος. 
Εξαιρούνται και δύνανται να υπαχθούν εποχιακές επιχει¬ 
ρήσεις που λειτουργούν τουλάχιστον πέντε (5) μήνες. 

3.11. Των επιχειρήσεων με αντικείμενο δραστηριότητας 
την παροχή πνευματιστικών - αστρολογικών υπηρεσιών, 
καθώς και των γραφείων συνοικεσίων. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Επισημαίνεται ότι στο πλαίσιο της εξατομικευμένης πα¬ 
ρέμβασης και της κατάρτισηςτου Ατομικού Σχεδίου Δρά¬ 
σης από τους Εργασιακούς Συμβούλους των ευπαθών 
κοινωνικών ομάδων του ΟΑΕΔ, κρίνεται αναγκαία η συ¬ 
νεργασία μεταξύ του ενδιαφερομένου και του Εργασια¬ 
κού Συμβούλου ΕΚΟ ή άλλου αρμοδίου υπαλλήλου του 
Ο.Α.Ε.Δ., σχετικά με την επιχειρηματική δραστηριότητα, 
τις προοπτικές βιωσιμότητας της επιχείρησης καθώς και 
τις δυνατότητες της τοπικής αγοράς για την άσκηση του 
ελεύθερου επαγγέλματος, που αιτείται να ασκήσει ο εν¬ 
διαφερόμενος. 

Απαραίτητες προϋποθέσεις υπαγωγής στο πρόγραμμα 
είναι: 

4.1. Ο Ν.Ε.Ε. να είναι νέος επιχειρηματίας, δηλαδή να 
μην είχε επιχείρηση κατά το τελευταίο δωδεκάμηνο. 

4.2. Η έναρξη επιτηδεύματος να έχει γίνει από την 
1.9.2003 και έπειτα. 

4.3. Να διαθέτουν οι ίδιοι ή ένας τουλάχιστον από τους 
εργαζόμενους στην επιχείρηση τους, τα νόμιμα πιστοποι¬ 
ητικά για την άσκηση του επαγγέλματος τους, όπου αυτά 
απαιτούνται. 

4.4. Ο Ν.Ε.Ε. να έχει την ελληνική υπηκοότητα ή την 
υπηκοότητα κράτους-μέλους της Ε.Ε. ή να είναι Έλληνας 
ομογενής που να απασχολείται νόμιμα στην Ελλάδα. 

4.5. Οι άρρενες 18-29 ετών να έχουν εκπληρώσει ή να 
έχουν νόμιμα απαλλαγεί από τις στρατιωτικές τους υπο¬ 
χρεώσεις και να διαθέτουν απολυτήριο ή νόμιμη απαλλα¬ 
γή από αυτές. Εξαιρούνται της παραγράφου αυτής, οι έγ¬ 
γαμοι εφόσον η σύζυγος τους δεν εργάζεται, καθώς και 
τα άτομα, τα οποία δεν υποχρεούνται στρατιωτικής θη¬ 
τείας στον ελληνικό στρατό. 

4.6. Η κατάθεση της σχετικής αίτησης να έχει γίνει μέ¬ 
χρι και την 31.12.2004. 

4.7. Ο ΝΕΕ μπορεί να αναπτύξει επιχειρηματική δρα¬ 
στηριότητα σε χώρο της κατοικίας του, εφ’ όσον: 

• το άτομο πάσχει από παραπληγία ή τετραπληγία και 
έχει σοβαρά προβλήματα μετακίνησης 

Στις περιπτώσεις αυτές, ο χώρος θα πρέπει να είναι κα¬ 
τάλληλα διαμορφωμένος και να έχει πινακίδα με την επω¬ 
νυμία και την δραστηριότητα της επιχείρησης, σε εξωτε¬ 
ρικό σημείο της κατοικίας. 

4.8. Ο Ν.Ε.Ε. ή ο εκπρόσωπος της επιχείρησης υποχρε- 
ούται, για οποιαδήποτε αλλαγή στη μορφή, τη λειτουρ¬ 
γία, την επωνυμία, το αντικείμενο, τη διεύθυνση κλπ. της 
επιχείρησης, να ενημερώνει νωρίτερα την αρμόδια υπη¬ 
ρεσία του ΟΑΕΔ, προκειμένου να εξεταστεί αν συνεχί¬ 
ζουν να συντρέχουν οι όροι του προγράμματος ώστε να 
συνεχισθεί η επιχορήγηση του ΝΕΕ. Εφ’ όσον εγκριθούν 
οι όποιες αλλαγές της επιχείρησης από την Αρμόδια Υπη¬ 
ρεσία του ΟΑΕΔ, ο Ν.Ε.Ε. προβαίνει στην υλοποίηση των 
αλλαγών αυτών και στη συνέχεια ενημερώνει εγγράφως 
την Υπηρεσία. 

5. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα αυτό ένας Νέος Ελεύ- 

θέρος Επαγγελματίας, πρέπει να υποβάλλει στην αρμό¬ 
δια Υπηρεσία του Ο.Α.Ε.Δ., τα εξής δικαιολογητικά: 

5.1. α.Τα άτομα με ειδικές ανάγκες: 

• Απόφαση της Υγειονομικής Επιτροπής του Ι.Κ.Α.,του 
Ν .2643/1998, με την οποία να πιστοποιείται η πάθηση του 
ατόμου και το ποσοστό αναπηρίας του, το οποίο απαραί¬ 
τητα θα πρέπει να είναι 50% και άνω. Στην Απόφαση αυτή, 
δεν θα πρέπει να αναγράφεται ο χαρακτηρισμός «ανίκα¬ 
νος για κάθε βιοποριστική εργασία». 

5.1 .β. Τα Αποφυλακισμένα άτομα: 

• Αποφυλακιστήριο με ημερομηνία αποφυλάκισης από 
την 1.1.1999 και μετά. 

• Εισηγητική Έκθεση της Κοινωνικής Υπηρεσίας ή του 
Δ/ντή του Σωφρονιστικού Καταστήματος, ότι το άτομο 
έχει ανάγκη κοινωνικο-οικονομικής στήριξης και προτεί- 
νεται να ενταχθεί στο πρόγραμμα επιδότησης της απα¬ 
σχόλησης του ΟΑΕΔ. 

Επισημαίνεται ότι: 

- τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει συνεχή ποινή φυλάκισης 5 μη¬ 
νών, τουλάχιστον. 

- τα αποφυλακισμένα άτομα, των οποίων ο λόγος φυλά¬ 
κισης σχετίζεται με παράβαση του Νόμου περί ναρκωτι¬ 
κών δεν θα υπάγονται στο πρόγραμμα. 

5.1 .γ. 

• Τα Απεξαρτημένα άτομα: 

- Αποδεικτικό απεξάρτησης/Βεβαίωση από θεσμοθετη¬ 
μένο φορέα δημοσίου ή ιδιωτικού φορέα απεξάρτησης 
(18 ΑΝΩ, ΚΕ.ΘΕ.Α. ή από άλλες θεραπευτικές κοινότητες 
στις οποίες έχει χορηγηθεί η προβλεπόμενη άδεια από το 
Υπουργείο Υγείας και Πρόνοιας ή/και από τον ΟΚΑΝΑ) ότι 
το άτομο ολοκλήρωσε πρόγραμμα απεξάρτησης από το- 
ξικές ή άλλες ουσίες. 

• Τα Άτομα που βρίσκονται στο Στάδιο Κοινωνικής Επα¬ 
νένταξης: 

Γραπτή σύμφωνη γνώμη του φορέα απεξάρτησης. Στις 
περιπτώσεις αυτές, ο φορέας υποχρεούται να παρακο¬ 
λουθεί τα άτομα στον εργασιακό χώρο και να τους παρέ¬ 
χει ψυχοκοινωνική στήριξη. 

• Τα Άτομα που έχουν ολοκληρώσει Πρόγραμμα Με- 
θαδόνηςτου Ο.ΚΑ.ΝΑ, βρίσκονται στο στάδιο της κοινω¬ 
νικής επανένταξης και έχουν τη γραπτή σύμφωνη γνώμη 
της επιστημονικής ομάδας, από την οποία παρακολου- 
θούνται, ότι: «Μπορούν να αντεπεξέλθουν στην ανάπτυξη 
και τη διαχείριση μιας επιχείρησης» 

Γ ραπτή σύμφωνη γνώμη του Ο.ΚΑ.Ν.Α. Στηνπερίπτωση 
αυτή τα άτομα θα επιλέγονται από την διεπιστημονική 
ομάδα του ΟΚΑΝΑ, η οποία αναλαμβάνει την ευθύνη να 
προτείνειτα άτομα και να τα στηρίζει κατά την άσκηση της 
επιχειρηματικής τους δραστηριότητας. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο¬ 
λούμενου, ο οποίος θα συνεργάζεται με τις Υπηρεσίες 
του ΟΑΕΔ. 

5.2. Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου, καθώς και επικυρωμένο αντίγραφο της αστυ¬ 
νομικής του ταυτότητας. 

5.3. Έντυπο ερωτηματολόγιο - δήλωση ότι ο/ η ενδιαφε¬ 
ρόμενος /-η αποδέχεται τους όρους του προγράμματος 

5.4 Κάρτα ανεργίας ή υπεύθυνη δήλωση του Ν. 


1599/86, στην οποία να φαίνεται ότι ήταν άνεργος πριν 
την έναρξη της δραστηριότητας της επιχείρησης 

5.5. Βεβαίωση έναρξης δραστηριότητας της επιχείρη¬ 
σης από την αρμόδια Δ.Ο.Υ. καθώς και οποιαδήποτε 
άδεια-έγκριση απαιτείται για τη λειτουργία της επιχείρη¬ 
σης. 

5.6. Οι ενδιαφερόμενοι άρρενες ηλικίας 18-29 ετών θα 
προσκομίζουν πιστοποιητικό στρατολογίας τύπου Α’ ή 
θεωρημένη φωτοτυπία της ανάλογης σελίδας του στρα¬ 
τιωτικού τους βιβλιαρίου, στις περιπτώσεις που υποχρε- 
ούνται, όπως περιγράφεται στην παρ. 4.4 

5.7. Φωτοτυπία του Δελτίου Αστυνομικής Ταυτότητας. 

6. ΥΠΑΓΩΓΗ ΕΤΑΙΡΙΩΝ - ΣΥΝΕΤΑΙΡΙΣΜΩΝ - ΚΟΙΝΟ¬ 
ΠΡΑΞΙΩΝ 

6.1. Οι Νέοι Ελεύθεροι Επαγγελματίες, που δημιουρ¬ 
γούν εταιρικές επιχειρήσεις, με τη μορφή ΟΕ, ΕΕ, ΕΠΕ, 
Συνεταιρισμών ή Κοινοπραξιών, μπορούν να υπάγονται 
στο πρόγραμμα, εάν η έναρξη της εταιρικής επιχείρησης 
έγινε μετά την 1.9.2003 και εφόσον: 

• Συμμετέχουν ως εταίροι σε νεοϊδρυθείσα εταιρική 
επιχείρηση. 

• Προσκομίσουν καταστατικό σύστασης της Εταιρείας 
ή του Συνεταιρισμού ή της Κοινοπραξίας κλπ. 

• Απασχολούνται αποκλειστικά στην επιχείρηση οποι¬ 
οσδήποτε μορφής εταιρικού σχήματος. 

6.2. Σε περίπτωση δημιουργίας νέας ετερόρρυθμης 
εταιρείας (ΕΈ) δηλαδή μετά την 1.9.2003, είναι δυνατή η 
επιχορήγηση μόνο των ομόρρυθμων εταίρων. 

6.3. Η επιχορήγηση μπορεί να δοθεί το ανώτερο σε εί¬ 
κοσι (20) μέλη του ίδιου εταιρικού σχήματος. Εξαιρούνται 
από τον όρο αυτό οι Κοινωνικοί Συνεταιρισμοί (Κοι.Σ. Π. Ε.) 
που έχουν συσταθεί με το άρθρο 12 του Νόμου 
2716/17.5.1999. 

7. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ 

7.1. Οι εγκριτικές αποφάσεις υπαγωγής στο πρόγραμ¬ 
μα θα εκδίδονται κατόπιν: 

• Διενέργειας επιτόπιου ελέγχου, προκειμένου να δια¬ 
πιστωθεί αν υφίσταται χώρος, στον οποίο θα στεγαστεί η 
επιχείρηση και εφόσον διαφαίνεται ότι τα επιχειρηματικά 
σχέδια του ατόμου είναι υλοποιήσιμα και δεν υφίστανται 
αντικειμενικές δυσκολίες στην άσκηση του επαγγέλμα¬ 
τος, το οποίο επέλεξε να ασκήσει ο ΝΕΕ. 

7.2. Οι εγκριτικές αποφάσεις θα εκδίδονται: 

α) Γιατο Νομό Αττικής (πληνΤ.Υ. ΟΑΕΔ Μεγάρων, Μαρ- 
κοπούλου, Ελευσίνας, Λαυρίου και Παλλήνης): 

- από το Γ ραφείο Εργασίας Ειδικών Κοινωνικών Ομά¬ 
δων Αθηνών, εφ’όσονπρόκειται για Άτομα με Ειδικές Ανά¬ 
γκες 

- από τις Υπηρεσίες Απασχόλησης του ΟΑΕΔ (τα κατά 
τόπους Κέντρα Προώθησηςτης Απασχόλησης (ΚΠΑ), Γρ. 
Εργασίας, Τ.Υ, Υ.Ν.,) εφ’όσον πρόκειται για Αποφυλακι¬ 
σμένα και Απεξαρτημένα Άτομα, εκτός εκείνων που εμπί¬ 
πτουν γεωγραφικά στην αρμοδιότητα του Γ ραφείου Ερ¬ 
γασίας Ειδικών Κοινωνικών Ομάδων Αθηνών και τα οποία 
θα εξυπηρετούνται από αυτό. 

β) Γ ιατο Νομό Θεσσαλονίκης: 

-από το Γ ραφείο Εργασίας Ειδικών Κοινωνικών Ομάδων 
Θεσσαλονίκης όλα τα Άτομα με Ειδικές Ανάγκες και τα 
άτομα ομάδων-στόχου που εμπίπτουν γεωγραφικά στην 
αρμοδιότητά του. 

-από τις Υπόλοιπες Υπηρεσίες του Ν.Θεσσαλονίκης τα 
άτομα των ομάδων- στόχου (πληντων Α.Μ.Ε.Α) οι οποίες 
εμπίπτουν γεωγραφικά στην αρμοδιότητά τους. 

γ) Για τους Νομούς Αχάίας, Ηρακλείου Κρήτης, Λάρι¬ 
σας και Μαγνησίας στα αντίστοιχα Γ ραφεία Εργασίας Ει¬ 
δικών Κοινωνικών Ομάδων. 

δ) Για όλους τους υπόλοιπους νομούς της Επικράτειας 
οι αποφάσεις θα εκδίδονται από τις κατά τόπους αρμό¬ 
διες Υπηρεσίες (ΚΠΑή Γ ραφεία Εργασίας ή ή Τ.Υ. ή Υ.Ν.). 

7.3. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε τριάντα (30) ημέ¬ 
ρες, από την ημερομηνία υποβολής της σχετικής αίτησης. 

Ως καταληκτική ημερομηνία έκδοσης εγκριτικών απο¬ 
φάσεων υπαγωγής στο πρόγραμμα Ν.Ε.Ε ορίζεται η 
31.12.2004. 

8. ΤΡΟΠΟΣ ΚΑΤΑΒΟΛΗΣ ΕΠΙΧΟΡΗΓΗΣΗΣ-ΔΙΚΑΙΟΛΟ- 
ΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Επισημαίνεται ότι για καταβολή επιχορήγησης άνω των 
χιλίων πεντακοσίων (1.500) ΕΥΡΩ, απαιτείται Βεβαίωση 
φορολογικής ενημερότητας. 

Σε περίπτωση αλλαγής του ύψους του ποσού της φο¬ 
ρολογικής ενημερότητας θα ισχύουν τα προβλεπόμενα 
ποσά από την εκάστοτε νομοθετική ρύθμιση. 

8.1. Για το πρώτο δωδεκάμηνο: 

• Προκαταβολή: από το ποσό των επτά χιλιάδων εξα- 
κοσίων (7.600) ΕΥΡΩ που δικαιούται να λάβει ο ΝΕΕ, προ- 
καταβάλλεταιτο ποσό των τεσσάρων χιλιάδων εξακοσίων 
(4.600) ΕΥΡΩ. 

Η αρμόδια Υπηρεσία του Ο.Α.Ε.Δ. υποχρεούται να εκ- 
δώσειτη σχετική απόφαση καταβολής της επιχορήγησης 
(για την προκαταβολή) εντός δέκα (10) εργάσιμων ημε¬ 
ρών απότηνημερομηνία υποβολήςτης σχετικής αίτησης. 
Το ποσό της προκαταβολής θα καταβάλλεται εντός διμή- 
νου από την ημερομηνία της σχετικής αίτησης για κατα¬ 
βολή της επιχορήγησης. 

• Το υπόλοιπο ποσό του πρώτου δωδεκαμήνου (3.000 
Ευρώ) καταβάλλεται σε δύο (2) ισόποσες εξαμηνιαίες δό¬ 
σεις. 

8.2. Γ ια το δεύτερο, τρίτο και τέταρτο δωδεκάμηνο το 
ποσό των εννέα χιλιάδων (9.000) ΕΥΡΩ καταβάλλεται σε 
έξι (6) ισόποσες εξαμηνιαίες δόσεις. 

8.3. Οι ΝΕΕ δύνανται να υποβάλλουν αίτηση για κατα¬ 
βολή των εξαμηνιαίων δόσεων, ανά εξάμηνο, υπολογιζό¬ 
μενο από την ημερομηνία της εγκριτικής απόφασης υπα¬ 
γωγής. 

8.4. Η αρμόδια Υπηρεσία του ΟΑΕΔ υποχρεούται να εκ- 
δώσειτη σχετική απόφαση καταβολής επιχορήγησης της 
κάθε εξαμηνιαίας δόσης, εντός είκοσι (20) ημερολογια¬ 
κών ημερών από την ημερομηνία της σχετικής αίτησής 
του Ν.Ε.Ε για την καταβολή της επιχορήγησης. Η επιχο¬ 
ρήγηση στον ΝΕΕ θα καταβάλλεται εντός τριμήνου από 
την ημερομηνία της σχετικής αίτησης για καταβολή της 
επιχορήγησης. 

8.5. Δικαιολογητικά πρώτης δόσης: 

Η καταβολή του ποσού της πρώτης δόσης γίνεται, εφ’ 
όσον: 

• Ο ΝΕΕ προσκομίσει παραστατικά στοιχεία λειτουργι¬ 
κών και οργανωτικών δαπανών της επιχείρησης (εξοπλι¬ 
σμός, αγορές πρώτων υλών - εμπορευμάτων, ενοίκια, 
ΔΕΗ, απόδοση ασφαλιστικών εισφορών κλπ), αντίστοιχα 
περίπου του ποσού της προκαταβολής. 

• Ο αρμόδιος υπάλληλος του Ο.Α.Ε.Δ. συντάσσει έκθε¬ 
ση ελέγχου μετά από επιτόπια επίσκεψη στην έδρα της 
επιχείρησης, στην οποία θα αναφέρεται: α) ότι το ποσό 
της προκαταβολής έχει επενδυθεί στην οργάνωση της 


επιχείρησης και αν έχει δαπανηθεί στο σύνολό του ή όχι, 
β) ότι ο χώρος είναι κατάλληλα διαμορφωμένος για την 
λειτουργία της επιχείρησης και την ανάπτυξη της συγκε¬ 
κριμένης δραστηριότητας (εξοπλισμός, εμπορεύματα / 
υλικά κλπ), γ) ότι υπάρχει σε εμφανές σημείο πινακίδα με 
την επωνυμία και την δραστηριότητα της επιχείρησής. 

Επισημαίνεται ότι σε περίπτωση που κατά την είσπραξη 
της πρώτης δόσης, ο Ν.Ε.Ε. δεν προσκομίσει παραστατι¬ 
κά δαπανών αντίστοιχα με το ποσό της προκαταβολής, 
για αντικειμενικούς λόγους, οι οποίοι θα αξιολογηθούν 
κατά περίπτωση απάτην αρμόδια υπηρεσίατου Ο.Α.Ε.Δ., 
είναι δυνατόν να τα προσκομίσει στην επόμενη δόση (Β’ 
δόση). 

Στηνπερίπτωση κατά την οποία, δεν προσκομίσειτα πα¬ 
ραστατικά δαπανών της προκαταβολής ούτε στη β’ δόση 
και δεν τεκμηριώσει επαρκώς την εν λόγω καθυστέρηση, 
τότε υποχρεούται να επιστρέφει ολόκληρο το ποσό της 
προκαταβολής και το πρόγραμμα διακόπτεται. 

8.6. Δικαιολογητικά επιμέρους δόσεων: 

Γ ια την καταβολή του ποσού των επιμέρους δόσεων, ο 
ΝΕΕ υποχρεούται να υποβάλλει: α) αίτηση είσπραξηςτης 
επιχορήγησης 

β) επικυρωμένο φωτοαντίγραφο του Βιβλίου Εσόδων - 
Εξόδωντης επιχείρησης, στο οποίο θα φαίνεται ότι το σύ¬ 
νολο εσόδων-εξόδων που παρουσιάζονται, καλύπτει το 
ένα δεύτερο (1/2) περίπου του ποσού της δόσης (Η επι¬ 
κύρωση του φωτοαντίγραφου μπορεί να γίνει και στην 
Υπηρεσία με την προσκόμιση του πρωτότυπου). 

• Σημειώνεται ότι όσοι ΝΕΕ δεν υποχρεούνται να τη¬ 
ρούν στις επιχειρήσεις τους Βιβλία Εσόδων -Εξόδων θα 
πρέπει να προσκομίζουν στις Αρμόδιες Υπηρεσίες του 
ΟΑΕΔ παραστατικά εσόδων και εξόδων (τιμολόγια, απο¬ 
δείξεις, κλπ). 

9. ΑΞΙΩΣΕΙΣ Ν.Ε.Ε. 

9.1. Αξιώσεις για την είσπραξη της επιχορήγησης: 

Η αίτηση με τα απαραίτητα δικαιολογητικά για είσπρα¬ 
ξη κάθε εξαμηνιαίας δόσης μπορεί να υποβληθεί από τον 
ΝΕΕ αμέσως μετά τη συμπλήρωση κάθε εξαμήνου λει¬ 
τουργίας της επιχείρησης και όχι πέραν των οκτώ μηνών 
από τη λήξη του εξαμήνου που αιτείται να επιχορηγηθεί. 

Σημειώνεται ότι στις περιπτώσεις όπου έχει γίνει επιμή¬ 
κυνση του προγράμματος ΝΕΕ σε εφαρμογή της παρ. 

10.6, θα πρέπει στις ανωτέρω οριζόμενες ημερομηνίες να 
συνυπολογίζεται ο χρόνος επιμήκυνσης. 

10. ΔΙΑΚΟΠΗ ΕΠΙΧΟΡΗΓΗΣΗΣ 

10.1. Κατά τους επιτόπιους ελέγχους για την διαπίστω¬ 
ση της ομαλής λειτουργίας της επιχείρησης, των εργα¬ 
σιακών συνθηκών και την τήρηση των εργασιακών όρων, 
λόγω της ιδιαιτερότητας των ατόμων που αφορά η πα¬ 
ρούσα Υπουργική Απόφαση, θαπρέπεικατά βάση το προ¬ 
σωπικό του Ο.Α.Ε.Δ. να παρέχει συμβουλευτική, ενδυνά¬ 
μωση και εμψύχωση προς τους ΝΕΕ, με στόχο την αντι¬ 
μετώπιση τυχόν προβλημάτων που προκύπτουν στη 
λειτουργία και βιωσιμότητα της επιχείρησής τους. Στη 
συνέχεια θα πρέπει να συντάσσονται σχετικές εκθέσεις 
από τον υπάλληλο του Ο.Α.Ε.Δ. που διεξάγει τον έλεγχο. 

10.2. Σε περίπτωση παράβασης των όρων του προ¬ 
γράμματος και εφόσον έχει εξαντληθεί κάθε προσπάθεια 
στο πλαίσιο του συμβουλευτικού χαρακτήρα, όπως περι- 
γράφεται παραπάνω (παρ. 10.1.) και διαφαίνεται ιδιοτε- 
λής πρόθεση ή αδυναμία του ΝΕΕ να λειτουργήσει την 
επιχείρηση, η επιχορήγηση θα διακόπτεται και θα εφαρ¬ 
μόζονται οι διατάξεις των παρ. 7 και 8, του άρθρου 29, του 

Ν. 1262/82, όπως συμπληρώθηκε από τα άρθρα 6 και 7, 
του Ν. 1836/89. Στη σχετική απόφαση διακοπής του προ¬ 
γράμματος θα πρέπει να αναφέρονται αναλυτικά οι λόγοι 
διακοπής. 

10.3. Ο Διευθυντής του Γραφείου Εργασίας Ειδικών 
Κοινωνικών Ομάδων ή ΚΠΑή Γραφείου Εργασίας ή Τ.Υ. ή 
Υ.Ν. του Οργανισμού αποφαίνεται, με αιτιολογημένη 
Απόφασή του, για τη διακοπή της επιχορήγησης και την 
επιστροφή του ημίσεως του μέχρι τότε εισπραχθέντος, 
από τον Ν.Ε.Ε., ποσού. Ο Ν.Ε.Ε. έχει το δικαίωμα να υπο¬ 
βάλλει ένσταση κατά της Απόφασης αυτής εντός τριάντα 
(30) ημερολογιακών ημερών από την κοινοποίηση σε αυ¬ 
τόν της απορριπτικής απόφασης. 

Η ένσταση αυτή θα διαβιβάζεται στηνΔιοίκηση-Υπηρεσία 
Ειδικών Κοινωνικών Ομάδων και θα επιλύεται με Απόφαση 
Ειδικής Επιτροπής, σύμφωνα μετά όσα ορίζονται στην Πα¬ 
ράγραφο 2 «Επίλυση Διαφορών» του Κεφαλαίου Δ. «Γενι¬ 
κές Διατάξεις» της παρούσης απόφασης. 

10.4. Σε περίπτωση που ο επαγγελματίας δεν επιστρέ¬ 
φει εμπρόθεσμα το ποσό που του ζητείται, συντάσσεται, 
μετά από απόφαση του Δ.Σ. του Οργανισμού, Πράξη Βε¬ 
βαίωσης Οφειλής και αποστέλλεται στην αρμόδια ΔΟΥ 
για βεβαίωση και είσπραξή της. 

10.5. Σε περίπτωση διακοπής της λειτουργίας της επιχεί¬ 
ρησης λόγω σοβαρής ασθένειας (η οποία καθιστά τον ΝΕΕ 
ανίκανο να λειτουργήσει την επιχείρηση), φυλάκισης ή θα¬ 
νάτου του επαγγελματία, γίνεται χωρίς άλλες επιπτώσεις 
από την ημερομηνία που συντρέχει ο λόγος διακοπής. 

10.6. Σε περίπτωση σοβαρής ασθένειας ή άλλης σοβα¬ 
ρής αιτίας (π.χ. στράτευση, φυλάκιση, κύηση-τοκετός 
κλπ), η οποία καθιστά τον ΝΕΕ ανίκανο να λειτουργήσει 
την επιχείρηση, δύναται να γίνει επιμήκυνση του προ¬ 
γράμματος για 6 μήνες εφόσον προσκομίσει δικαιολογη- 
τικά από Δημόσιο ή άλλο αρμόδιο φορέα, ανεξάρτητα 
από το αν ανασταλεί η λειτουργία της επιχείρησης ή εξα¬ 
κολουθεί να λειτουργεί από άλλο άτομο. 

11. ΚΑΛΥΨΗ ΘΕΣΕΩΝ 

Σε περίπτωση που οι προβλεπόμενες θέσεις για μια 
ομάδα στόχου καλυφθούν, είναι δυνατόν να γίνεται χρή¬ 
ση των θέσεων άλλης ομάδας στόχου που δεν έχει μεγά¬ 
λη απορροφητικότητα. 

Γ. ΠΡΟΓΡΑΜΜΑ ΕΡΓΟΝΟΜΙΚΗΣ ΔΙΕΥΘΕΤΗΣΗΣ ΤΟΥ 
ΧΩΡΟΥ ΕΡΓΑΣΙΑΣ ΓΙΑ ΑΜΕΑ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε πρόγραμμα επιχορήγησης για την εργο- 
νομική διευθέτηση του χώρου εργασίας, πενήντα (50) 
Ατόμων με Ειδικές Ανάγκες. 

Στο πρόγραμμα αυτό μπορούν να υπαχθούν και οι χρή¬ 
στες του προγράμματος της 30339/10.4.2002 Υπουργι¬ 
κής Απόφασης. 

2. ΠΟΣΟ ΕΠΙΧΟΡΗΓΗΣΗΣ 

Ο ΟΑΕΔ συμμετέχει σε ποσοστό 90% επίτου συνολικού 
κόστους της απαιτούμενης δαπάνης για κάθε μία από τις 
εργονομικές διευθετήσεις που κρίνονται απαραίτητες και 
μέχρι του ποσού των 2.400 ΕΥΡΩ για κάθε μία από αυτές. 

3. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

3.1. Για την υπαγωγή στο πρόγραμμα απαιτούνται: 

• Αίτηση του εργοδότη που προσέλαβε το ΑΜΕΑ ή του 
ΝΕΕΑΜΕΑ 

• Αντίγραφο της απόφασης υπαγωγής: της επιχείρη¬ 
σης στο πρόγραμμα επιδότησης ΝΟΕ (και αντίγραφο 
πρόσληψης του ατόμου) ή του ΑΜΕΑ στο πρόγραμμα επι¬ 
χορήγησης Ν.Ε.Ε. 


• Έκθεση της αρμόδιας υπηρεσίας του ΟΑΕΔ για τη 
αναγκαιότητα υλοποίησης της εργονομικής διευθέτησης 
του χώρου εργασίας. 

• Φωτοτυπίες των παραστατικών δαπανών της εργονο- 
μικής διευθέτησης που πραγματοποιήθηκε. 

Τα ανωτέρω θα υποβάλλονται εντόςτου χρόνου ισχύος 
τηςπαρούσης. 

Βάσει των παραπάνω, ο Δ/ντής της Υπηρεσίας θα εκδί¬ 
δει απόφαση υπαγωγής στο πρόγραμμα, η οποία θα κοι¬ 
νοποιείται στον εργοδότη ή στον ΝΕΕ και στην αρμόδια 
για την πληρωμή υπηρεσία του ΟΑΕΔ. 

4. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

4.1 Γιατην καταβολή του αναλογούντος ποσού του κό¬ 
στους της εργονομικής διευθέτησης, ο εργοδότης ή ο 
ΝΕΕ ΑΜΕΑ θα υποβάλει αίτηση, μαζί με τα σχετικά τιμο¬ 
λόγια για τη δαπάνη της εργονομικής διευθέτησης, στην 
αρμόδια Υπηρεσία πληρωμής του ΟΑΕΔ. 

4.2. Η αρμόδια για την καταβολή της επιχορήγησης 
Υπηρεσία του Ο.Α.Ε.Δ. μετά τον έλεγχο των απαιτούμε- 
νων δικαιολογητικών προβαίνει στην πληρωμή του ποσού 
που αντιστοιχεί στον ΟΑΕΔ (σε ποσοστό 90% επίτου συ¬ 
νολικού ύψουςτης κάθε δαπάνης), χωρίς το ποσό αυτό να 
υπερβαίνειτο ανώτερο οριζόμενο δηλαδή τα 2.400 ΕΥΡΩ. 

Δ. ΓΕΝΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΩΝ 

1. ΕΦΑΡΜΟΓΗ ΕΞΑΤΟΜΙΚΕΥΜΕΝΗΣ ΠΑΡΕΜΒΑΣΗΣ 
ΚΑΙ ΠΑΡΟΧΗ ΣΥΝΟΔΕΥΤΙΚΩΝ ΥΠΟΣΤΗΡΙΚΤΙΚΩΝ ΥΠΗ¬ 
ΡΕΣΙΩΝ ΠΡΟΣ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ 

Αν η εξατομικευμένη προσέγγιση, όπως εφαρμόζεται 
το τελευταίο διάστημα από τις Υπηρεσίες Απασχόλησης 
του Ο.Α.Ε.Δ, αποτελεί βασική μεθοδολογία προσέγγισης 
των ανέργων γενικά, για τα Άτομα των Ευπαθών Κοινωνι¬ 
κών Ομάδων η εξατομικευμένη προσέγγιση και η ολοκλη¬ 
ρωμένη παρέμβαση όπως εφαρμόζεται ήδη κατά την τε¬ 
λευταία τετραετία, αποτελεί αναγκαία συνθήκη για την 
στήριξη και την κοινωνικο-οικονομική ενσωμάτωσή τους. 

Ως εκ τούτου, οι δικαιούχοι του Προγράμματος της πα¬ 
ρούσας Υπουργικής Απόφασης θα λαμβάνουν από το 
στελεχιακό δυναμικό του Ο.Α.Ε.Δ και ειδικότερα από 
τους εργασιακούς συμβούλουςτων ευπαθών κοινωνικών 
ομάδων μια σειρά από συνοδευτικές-υποστηρικτικές 
υπηρεσίες, που στοχεύουν στην αποτελεσματικότερη 
προώθηση των προγραμμάτων, στην ενδυνάμωση /επι- 
βοήθηση των ατόμων να ενταχθούν στην αγορά εργα¬ 
σίας, να προσαρμοσθούν στον εργασιακό χώρο και να 
διατηρήσουν τη θέση εργασίας μετά τη λήξη του προ¬ 
γράμματος, αλλά και στην ευρύτερη στήριξη για την κοι¬ 
νωνικοοικονομική αυτονόμησή τους. 

Ειδικότερα, το εξειδικευμένο προσωπικό του Ο.Α.Ε.Δ. 
αναπτύσσει ένα πλέγμα συνεργασίας με κάθε άνεργο, 
ώστε να γίνεται η διάγνωση των αναγκών του ως προς: 

3 τις ιδιαίτερες ανάγκες του για κοινωνική και ψυχολο¬ 
γική υποστήριξη. 

3 τις ιδιαίτερες ανάγκες του σε κατάρτιση, με βάση το 
επίπεδο των γνώσεων του και την προηγούμενη επαγγελ¬ 
ματική του εμπειρία. 

3 το βαθμό ετοιμότητας που διαθέτει, ώστε να οδηγη¬ 
θεί σε συγκεκριμένη θέση εργασίας 

Η παροχή εξατομικευμένης προσέγγισης και εξειδικευ- 
μένων Υπηρεσιών από το εξειδικευμένο προσωπικό του 
Ο.Α.Ε.Δ. αφορά: 

- την καταγραφή των ατόμων σε ειδικό μητρώο 

- τη συμπλήρωση του Εντύπου Εξατομικευμένης Πα- 

ρέμβασης Ευπαθών κοινωνικών ομάδων, στο οποίο κατα¬ 
γράφονται: 

α) τα ατομικά στοιχεία του ανέργου 
β) το κοινωνικό ιστορικό του ανέργου 
γ) η κατάρτιση του ατομικού σχεδίου δράσης (αξιολό- 
γηση-κατηγοριοποίησητου ανέργου, επιλογή ενεργειών) 
δ) η παρακολούθηση-αξιολόγηση της πορείας υλοποί¬ 
ησης των επιλεγμένων ενεργειών. 

- την παροχή συμβουλευτικής και ψυχοκοινωνικής στή¬ 
ριξης για ενδυνάμωση-ενθάρρυνση - ενεργοποίηση των 
ατόμων. 

-την ευαισθητοποίηση και ενημέρωση εργοδοτών - επι¬ 
χειρήσεων για το ισχύον πρόγραμμα απασχόλησης του 
Οργανισμού και την πρόσληψη ατόμων που ανήκουν στις 
ευπαθείς κοινωνικά ομάδες. 

-τη συνεργασία με τους κοινωνικούς εταίρους. 

-τη συνεργασία με εργοδότες και απασχολούμενα άτο¬ 
μα και παροχή συμβουλευτικής, για την προσαρμογή των 
ατόμων στον εργασιακό χώρο, για την επίλυση τυχόν 
προβλημάτων που προκύπτουν, την ανάπτυξη σχέσεων 
αλληλοαποδοχής και την δημιουργία προοπτικών διατή¬ 
ρησης της θέσης εργασίας και μετά την λήξη του προ¬ 
γράμματος. 

- την παροχή ενημέρωσης και συμβουλευτικής σε άτο¬ 
μα που θέλουν να δημιουργήσουν τη δική τους επιχείρη¬ 
ση ή έχουν ενταχθεί στο πρόγραμμα ως ΝΕΕ. 

-τη συμβουλευτική και στήριξη των ατόμων για την αντι¬ 
μετώπιση άλλων προβλημάτων που συμβάλλουν στον 
κοινωνικό τους αποκλεισμό. 

- τη συνεργασία και στήριξη των οικογενειών των χρη¬ 
στών, για την αντιμετώπιση άλλων προβλημάτων αλλά και 
γιατηνενθάρρυνση-ανάπτυξη υποστηρικτικών οικογενει¬ 
ακών σχέσεων, της προσπάθειας των ατόμων να αυτονο- 
μηθούν κοινωνικά και οικονομικά. 

- την παρακολούθηση-αξιολόγηση της εξελικτικής πο¬ 
ρείας της κοινωνικο-οικονομικής αυτονόμησης των επω- 
φελουμένων. 

Η Παροχή Συνοδευτικών Υποστηρικτικών Υπηρεσιών 
εγγυάται και προάγει μια δομική, συστηματική, πολυδιά¬ 
στατη και εξατομικευμένη προσέγγιση των ατόμων, η 
οποία: 

• ενεργοποιεί και ενδυναμώνει τα άτομα για την ένταξη 
και την παραμονή τους στην αγορά εργασίας 

• εντοπίζει και αντιμετωπίζει άλλους εξωγενείς παρά¬ 
γοντες που δρουν ανασταλτικά στην κοινωνικοοικονομι¬ 
κή αυτονόμηση των ατόμων 

Η συνέργια των δράσεων Απασχόληση - Παροχή Συνο¬ 
δευτικών Υποστηρικτικών Υπηρεσιών, αποτελεί μια συνε¬ 
κτική δέσμη μέτρων, η οποία διασφαλίζει την επιτυχή 
ένταξη / επανένταξη των ατόμων στην παραγωγική διαδι¬ 
κασία και σε άλλες κοινωνικές δραστηριότητες και στην 
έξοδό τους από τον φαύλο κύκλο φτώχεια - ανεργία - κοι¬ 
νωνική διαφοροποίηση - απομόνωση. 

Επιπλέον, συμβάλλει: 

3. Στην καταπολέμηση των διακρίσεων και στην άρση 
των παραγόντων του κοινωνικού αποκλεισμού με: 

• την καταπολέμηση των διακρίσεων και των αρνητικών 
κοινωνικών στερεοτύπων των εργοδοτών για τα άτομα 
των ευπαθών κοινωνικών ομάδων. 


• την άρση των αντικειμενικών και υποκειμενικών συν¬ 
θηκών, αιτιών και μηχανισμών που οδηγούν στον απο¬ 
κλεισμό των ατόμων αυτών από την αγορά εργασίας. 

• την έμπρακτη εκδήλωση της κοινωνικής αλληλεγ¬ 
γύης και την καταπολέμηση των κοινωνικών διακρίσεων 

4. Στην διασφάλιση της Κοινωνικής Συνοχής, της Ισότη¬ 
τας των ευκαιριών και της Κοινωνικής Αλληλεγγύης με: 

• την κοινωνικο-οικονομική αυτονόμηση των ατόμων 
των ευπαθών κοινωνικών ομάδων 

• την αποδέσμευση των οικογενειών τους από τις συ¬ 
ναισθηματικές, κοινωνικές και οικονομικές επιπτώσεις 
που επιφέρει ο στιγματισμός και ο αποκλεισμός τους 

• την αξιοποίηση του συνόλου του ανθρώπινου δυναμι¬ 
κού με την ενεργό συμμετοχή του στην παραγωγική δια¬ 
δικασία και την γενικότερη κατ’ επέκταση συμβολή του 
στην ανάπτυξη της εθνικής οικονομίας. 

2. ΕΠΙΛΥΣΗ ΔΙΑΦΟΡΩΝ 

2.1. Σε περίπτωση που οι Πρωτοβάθμιες Υπηρεσίες 
(ΚΠΑ, Γρ. Εργασίας ΕΚΟ, Γρ. Εργασίας, ΤΥ, ΥΝ), οι οποί¬ 
ες υλοποιούν το πρόγραμμα προβαίνουν σε οποιαδήποτε 
ακυρωτική απόφαση (πχ. Απόφαση Διακοπής, Απόφαση 
Ανάκλησης Υπαγωγής, παραγραφή αξιώσεων κλπ.), ο εν¬ 
διαφερόμενος (Εργοδότης/Επιχείρηση ή Ν.Ε.Ε.), μπορεί 
να κάνει ένσταση κατά της Απόφασης αυτής, εντός τριά¬ 
ντα (30) ημερολογιακών ημερών από την κοινοποίηση σε 
αυτόν της απορριπτικής απόφασης. 

Η ένσταση αυτή θα διαβιβάζεται στηνΔιοίκηση-Υπηρε- 
σία Ειδικών Κοινωνικών Ομάδων, από την Αρμόδια Υπη¬ 
ρεσία. 

Στη συνέχεια η Υπηρεσία Ειδικών Κοινωνικών Ομάδων 
θα εισηγείται το θέμα στη συσταθείσα με την 94084/ 
23.6.2003 Απόφαση του Υπουργού Εργασίας και Κοινωνι¬ 
κών Ασφαλίσεων Ειδική Επιτροπή για την εξέταση των Εν¬ 
στάσεων. 

Η Υπηρεσία Ειδικών Κοινωνικών Ομάδων προκειμένου 
να εισηγηθεί στην ανωτέρω Ειδική Επιτροπή για την έκ¬ 
δοση απόφασης, στις περιπτώσεις που κρίνεται απαραί¬ 
τητο, είναι δυνατό με εντολή της να διενεργείται επανέ¬ 
λεγχος από αρμόδιους υπαλλήλους του Οργανισμού. 

3. ΛΗΞΗ ΙΣΧΥΟΣ 

3.1. Η απόφαση αυτή έχει ως ημερομηνία έναρξης την 
ημερομηνία δημοσίευσής της στο ΦΕΚ και λήγει στις 
31.12.2004, εκτός εάν ο αριθμός των προβλεπόμενων θέ¬ 
σεων καλυφθεί νωρίτερα ή προκηρυχθεί στο μεταξύ το 
αντίστοιχο πρόγραμμα.. 

3.2. Σε περίπτωση πλήρωσης των προβλεπομένων θέ¬ 
σεων πριν από τις παραπάνω ημερομηνίες, το Δ.Σ. του 
ΟΑΕΔ μπορεί να καθορίσει άλλη ημερομηνία λήξης του 
προγράμματος, ή αντιθέτως σε περίπτωση μη πλήρωσης 
των θέσεων μπορεί να καθορίσει μεταγενέστερη ημερο¬ 
μηνία λήξης του, χωρίς να απαιτείται τροποποίηση της 
παρούσας. 

4. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ ΤΟΥ 
ΠΡΟΓΡΑΜΜΑΤΟΣ 

4.1. Προκειμένου να εξασφαλισθεί η αποτελεσματικό- 
τητα των προγραμμάτων απασχόλησης, λαμβάνονται τα 
αναγκαία μέτρα με σκοπό: 

- Την πιστή τήρηση των Εθνικών και Κοινοτικών διατά¬ 
ξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες διατάξεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

4.2. Οι ελεγχόμενες επιχειρήσεις υποχρεούνται να πα¬ 
ρέχουν κάθε δυνατή βοήθεια και ενημέρωση προς τους 
ελεγκτές υπαλλήλους. 

4.3. Γιατην ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο¬ 
κλίσεις, θα παρακολουθούνται και θα ελέγχονται: 

- οι εγκριθείσες θέσεις 

- η κάλυψη των θέσεων 

- η καταβολή επιχορηγήσεων κλπ 

4.4. Για τις ανωτέρω ενέργειες θα συντάσσονται σχετι¬ 
κές εκθέσεις. 

4.5 Βάσει του Κανονισμού της ΕΕ 2204/2002 σχετικά με 
τις κρατικές ενισχύσεις για την απασχόληση, θα πρέπει να 
τηρούνται τα παρακάτω: 

• Η τήρηση για δέκα (10) χρόνια αναλυτικών στοιχείων 
φυσικού και οικονομικού αντικειμένου για το έργο, σε επί¬ 
πεδο τελικού ωφελούμενου, με όλες τις απαραίτητες 
πληροφορίες, προκειμένου να εξακριβωθεί αν πληρού- 
νται οι προϋποθέσεις του Κανονισμού 

• Την σύνταξη και υποβολή στην Ευρωπαϊκή Ένωση 
(μέσω του Υπουργείου Εθνικής Οικονομίας) ετήσιας έκ¬ 
θεσης για την εφαρμογή του Κανονισμού. 

5. ΔΙΑΔΙΚΑΣΙΑ ΕΛΕΓΧΩΝ 

5.1.0 έλεγχος των προγραμμάτων επιδότησης ΝΘΕ και 
ΝΕΕ υλοποιείται σε τρεις βαθμίδες. 

• Πρωτοβάθμιος που διενεργείται από δύο (2) υπαλλή¬ 
λους των Γραφείων ΕΚΟή ΚΠΑή Γ.Ε. ή Υ.Ν ήΤ.Υτου ΟΑ- 
ΕΔ μετά από εντολή του Προϊσταμένου τους. 

• Δευτεροβάθμιος που διενεργείται από δύο (2) υπαλ¬ 
λήλους των Υπηρεσιών των οικείων Περ/κών Δ/νσεωντου 
ΟΑΕΔ μετά από εντολή του Περ/κού Δ/ντή. 

• Τριτοβάθμιος που διενεργείται με εντολή της Διοίκη¬ 
σης του ΟΑΕΔ και από υπάλληλο που ορίζει ο Διοικητής 
του ΟΑΕΔ με σχετική απόφασή του. 

Στους ελέγχους και των τριών βαθμιδών θα πρέπει να 
συντάσσονται εκθέσεις όπου θα καταγράφεται η πορεία 
του προγράμματος και η τήρηση των όρων του. 

5.2. Σκοπός του ελέγχου είναι η εξακρίβωση της ορθής 
ή μη υλοποίησης των προγραμμάτων. 

5.3. Έλεγχο επί των ανωτέρω προγραμμάτων μπορούν 
επίσης να διενεργούν εντεταλμένα όργανα του Υπουρ¬ 
γείου Εργασίας και Κοινωνικών Ασφαλίσεων. 

6. ΚΑΛΥΨΗ ΘΕΣΕΩΝ 

Σε περίπτωση που καλυφθούν οι προβλεπόμενες θέ¬ 
σεις του ενός από τα δύο Προγράμματα (Νέων Θέσεων 
Εργασίας ή Νέων Ελεύθερων Επαγγελματιών), είναι δυ¬ 
νατόν να γίνει χρήση των κενών θέσεων του Προγράμμα¬ 
τος, που δεν έχει απορροφητικότητα. 

Η δυνατότητα αυτή ισχύει μέχρι την συμπλήρωση του 
συνολικού αριθμού των προκηρυχθέντων θέσεων και των 
δύο Προγραμμάτων, στο πλαίσιο της παρούσης Υπουργι¬ 
κής Απόφασης. 


7. ΚΑΛΥΨΗ ΔΑΠΑΝΗΣ 

7.1. Από τις διατάξεις της παρούσας απόφασης υπολο¬ 
γίζεται ότι για τα προγράμματα Ν.Θ.Ε., ΝΈΈ. και Εργο- 
νομικής Διευθέτησης για Α.Μ.Ε.Α., θα προκληθεί δαπάνη 
ύψους σαράντα τριών εκατομμυρίων επτακοσίων σαρά¬ 
ντα χιλιάδων (43.740.000) ΕΥΡΩ, η οποία θα βαρύνει τον 
κωδικό 639β του προϋπολογισμού και αναλύεται ανά 
πρόγραμμα ως εξής: 

Α.1. Πρόγραμμα Ν.Θ.Ε. Ατόμων με Ειδικές Ανάγκες: 

Δαπάνη ύψους 35.670.000 ΕΥΡΩ, με κατανομή: 


• για το έτος 2003: 

• για το έτος 2004: 

• για το έτος 2005: 

• για το έτος 2006: 

• για το έτος 2007: 


712.000 ΕΥΡΩ 
5.343.000 ΕΥΡΩ 

12.503.500 ΕΥΡΩ 

12.111.500 ΕΥΡΩ 
5.000 000 ΕΥΡΩ 


Β.1. Πρόγραμμα ΝΈΈ. Ατόμων με Ειδικές Ανάγκες: 
Δαπάνη ύψους 7.950.000 ΕΥΡΩ, με κατανομή 


• για το έτος 2003: 

• για το έτος 2004: 

• για το έτος 2005: 

• για το έτος 2006: 

• για το έτος 2007: 


225.000 ΕΥΡΩ 
3.025.000 ΕΥΡΩ 
1.767.000 ΕΥΡΩ 
1.466.000 ΕΥΡΩ 
1.467.000 ΕΥΡΩ 


Γ. Πρόγραμμα Εργονομικής Διευθέτησης: 
Δαπάνη ύψους 120.000 ΕΥΡΩ, με κατανομή: 


• για το έτος 2003: 

• για το έτος 2004: 

• για το έτος 2005: 


20.000 ΕΥΡΩ 
75.000 ΕΥΡΩ 
25.000 ΕΥΡΩ 


7.2 Από τις διατάξεις της παρούσας απόφασης υπολο¬ 
γίζεται ότι για τα Προγράμματα Ν.Θ.Ε. και ΝΈΈ. για Απε- 
ξαρτημένα Άτομα θα προκληθεί δαπάνη, ύψους έξι εκα¬ 
τομμυρίων εννιακοσίων εβδομήντα χιλιάδων (6.970.000) 
ΕΥΡΩ, η οποία θα βαρύνει τον κωδικό 639β6του προϋπο¬ 
λογισμού και αναλύεται ανά πρόγραμμα ως εξής: 

Α.2. Γιατο Πρόγραμμα Ν.Θ.Ε. Απεξαρτημένων Ατόμων: 

Δαπάνη ύψους 5.200.000 ΕΥΡΩ, με κατανομή: 


• για το έτος 2003: 

• για το έτος 2004: 

• για το έτος 2005: 

• για το έτος 2006: 

• για το έτος 2007: 


40.000 ΕΥΡΩ 
1.660.000 ΕΥΡΩ 
1.250.000 ΕΥΡΩ 
1.250.000 ΕΥΡΩ 
1.000.000 ΕΥΡΩ 


Β.2. Για το Πρόγραμμα ΝΈΈ. Απεξαρτημένων Ατόμων: 
Δαπάνη ύψους 1.770.000 ΕΥΡΩ με κατανομή: 


• για το έτος 2003: 

• για το έτος 2004: 

• για το έτος 2005: 

• για το έτος 2006: 

• για το έτος 2007: 


100.000 ΕΥΡΩ 
600.000 ΕΥΡΩ 
400.000 ΕΥΡΩ 
400.000 ΕΥΡΩ 
270.000 ΕΥΡΩ 


7.3. Από τις διατάξεις της παρούσας απόφασης υπολο¬ 
γίζεται ότι για τα Προγράμματα Ν.Θ.Ε. και ΝΈΈ. για Απο¬ 
φυλακισμένα /Νεαρά Παραβατικά Άτομα θα προκληθεί 
δαπάνη ύψους πέντε εκατομμυρίων επτακοσίων εβδομή¬ 
ντα χιλιάδων ( 5.770.000) ΕΥΡΩ, η οποία θα βαρύνει τον 
κωδικό 639β2 του προϋπολογισμού και αναλύεται ανά 
πρόγραμμα ως εξής: 

Α.3. Γ ιατο Πρόγραμμα Ν.Θ.Ε. Αποφυλακισμένων /Νεα¬ 
ρών Παραβατικών Ατόμων: 

Δαπάνη ύψους 3.120.000 ΕΥΡΩ, με κατανομή: 

• για το έτος 2003: 20.000 ΕΥΡΩ 

• για το έτος 2004: 550.000 ΕΥΡΩ 

• για το έτος 2005: 1.200.000 ΕΥΡΩ 

• για το έτος 2006: 1.200.000 ΕΥΡΩ 

• για το έτος 2007: 150.000 ΕΥΡΩ 

Β.3. Για το Πρόγραμμα Ν.Ε.Ε. Αποφυλακισμένων: 
Δαπάνη ύψους 2.650. 000 ΕΥΡΩ, με κατανομή: 


• για το έτος 2003: 

• για το έτος 2004: 

• για το έτος 2005: 

• για το έτος 2006: 

• για το έτος 2007: 


100.000 ΕΥΡΩ 
850.000 ΕΥΡΩ 
700.000 ΕΥΡΩ 
700.000 ΕΥΡΩ 
300.000 ΕΥΡΩ 


7.4. Προϋπολογισμός όλων των προγραμμάτων: 

ΕΤΗ ΚΟΣΤΟΣ 

(σε ΕΥΡΩ) 

2003 1.217.000 

2004 12.103.000 

2005 17.845.500 

2006 17.127.500 

2007 8.187.000 

ΣΥΝΟΛΟ 56.480.000 


Για τις ανωτέρω δαπάνες έχουν εγγράφει πιστώσεις 
στον προϋπολογισμό του ΟΑΕΔ, έτους 2003, ως εξής: 

• 22.982.000 ΕΥΡΩ με τα στοιχεία του κωδικού 639β. 
Για το οικονομικό έτος 2003 έχει ζητηθεί από τον κρατικό 
προϋπολογισμό επιχορήγηση ύψους 3.487.530 ΕΥΡΩ. 

• 1.798.000 ΕΥΡΩ με τα στοιχεία του κωδικού 639β6. 

• 1.460.000 ΕΥΡΩ με τα στοιχεία του κωδικού 639β2. 
Οι δαπάνες των κωδικών 639β6 και 639β2 βαρύνουντον 

προϋπολογισμό του ΟΑΕΔ. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 12 Δεκεμβρίου 2003 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ ΔΗΜΗΤΡΙΟΣ ΡΕΠΠΑΣ 

-*- 

Αριθ. 561 (2) 

Τροποποίηση (Ν°1) της 532/03 Κοινής Υπουργικής Από¬ 
φασης σχετικά με καθεστώτα ενισχύσεωντου Κοινοτι¬ 
κού Πλαισίου Στήριξης 2000-2006 για επενδύσεις στις 
γεωργικές εκμεταλλεύσεις. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 131/1974 «περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (Α' 320), που τροποποιήθηκε με 
τις διατάξεις του Ν. 1409/1983 «Τροποποίηση και συ¬ 
μπλήρωση των διατάξεων του Ν.Δ. 131/1974 περί παρο¬ 
χής οικονομικών ενισχύσεων εις την γεωργικήν, κτηνο¬ 
τροφικήν, δασικήν και αλιευτικήν παραγωγήν και άλλες 
διατάξεις» (Α' 199) και τις διατάξεις του άρθρου 11 του Ν. 
2512/1997 «Ρύθμιση συνταξιοδοτικών θεμάτων στρατιω¬ 
τικών και άλλες διατάξεις» (Α' 138). 


β. Τηςπαραγράφου13τουάρθρου 13του Ν. 2601/1998 
«Ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις» 
(Α 81). 

γ. Του Ν. 2520/1997, (Φ.Ε.Κ. 173/Α), «Μέτρα για τους νέ¬ 
ους αγρότες, σύσταση οργανισμού γεωργικής επαγγελ¬ 
ματικής εκπαίδευσης, κατάρτισης και απασχόλησης και 
άλλες διατάξεις», όπως έχει τροποποιηθεί και ισχύει. 

δ. Του Ν. 2332/1995 «Μητρώο Αγροτών και Αγροτικών 
Εκμεταλλεύσεων και άλλες διατάξεις» (Α' 181). 

ε. Της παραγράφου 10 του άρθρου 39 του Ν. 2065/1992 
«Αναμόρφωση της άμεσης φορολογίας και άλλες διατά¬ 
ξεις» (Α'113). 

στ. Του άρθρου 29 Ατού Ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1721/1987 
«για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α' 154) και τροποποιήθηκε με το άρ¬ 
θρο 1 του Ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α' 38). 

ζ. Του Ν. 2860/00 (ΦΕΚ251/Α) «περί διαχείρισης, παρα¬ 
κολούθησης και ελέγχου του Κοινοτικού Πλαισίου στήρι¬ 
ξης και άλλες διατάξεις». 

η. Του Ν. 2945 (ΦΕΚ 223/Α/01) «περί εθνικού συστήμα¬ 
τος προστασίας της αγροτικής δραστηριότητας και άλ¬ 
λες ρυθμίσεις θεμάτων αρμοδιότητας του Υπουργού Γε¬ 
ωργίας». 

Θ.Του Ν. 3147 (ΦΕΚ 135/Α/5.6.2003) «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις». 

ι. Του Ν. 2992 (ΦΕΚ 54/Α/20.3.2002) και ιδιαίτερα το άρ¬ 
θρο 16, παράγραφος 5. 

ια. Του Καν. (ΕΚ) 1257/1999του Συμβουλίου (Ε 160) για 
τη στήριξη της αγροτικής ανάπτυξης, από το Ευρωπαϊκό 
Γεωργικό Ταμείο Προσανατολισμού και Εγγυήσεων (ΕΓ- 
ΤΠΕ) και την τροποποίηση και κατάργηση ορισμένων κα¬ 
νονισμών, όπως ισχύει. 

ιβ. Του Καν.(ΕΚ) 1260/1999του Συμβουλίου (Ε161) «περί 
γενικών διατάξεων για τα διαρθρωτικά ταμεία» 
ιγ. Του Καν. (ΕΚ) 445/2002 της Επιτροπής (Ε 74) για τη 
θέσπιση λεπτομερών κανόνων εφαρμογής του Καν. 
1257/99 του Συμβουλίου για την στήριξη της αγροτικής 
Ανάπτυξης από το ΕΓΤΠΕ, όπως ισχύει. 

ιδ. Του Καν. (ΕΚ) 1159/2000 της Επιτροπής (Ε 130) για 
τις δράσεις πληροφόρησης και δημοσιότητας που πρέπει 
να αναλαμβάνουν τα κράτη μέλη σχετικά με τις παρεμβά¬ 
σεις των διαρθρωτικών ταμείων. 

ιε. Του Καν. (ΕΚ) 1685/2000 της Επιτροπής (Ε 193) για τη 
θέσπιση λεπτομερών κανόνων εφαρμογής του Καν. (ΕΚ) 
1260/1999 του Συμβουλίου όσον αφορά την επιλεξιμότη- 
τα των δαπανών των ενεργειών που συγχρηματοδοτού- 
νται από τα διαρθρωτικά ταμεία, όπως ισχύει. 

ιστ. Των Κοινοτικών κατευθυντήριων γραμμών για τις 
κρατικές ενισχύσεις στον τομέα της Γεωργίας (2000/0 
28/02). 

ιζ. Του Καν. (ΕΚ) 69/2001 της Επιτροπής (Ε 10) για την 
εφαρμογή των άρθρων 87 και 88 της συνθήκης ΕΚ στις 
ενισχύσεις ήσσονος σημασίας 
ιη. Του Καν. (ΕΚ) 70/2001 της Επιτροπής (Ε 10) σχετικά 
με την εφαρμογή των άρθρων 87 και 88 της συνθήκης ΕΚ 

στις κρατικές ενισχύσεις προς μικρές και μεσαίες επιχει¬ 
ρήσεις 

ιθ. Του Καν. (ΕΚ) 438/2001 της Επιτροπής (Ι_ 63) για θέ¬ 
σπιση λεπτομερών κανόνων εφαρμογής του κανονισμού 
(ΕΚ) 1260/1999 του Συμβουλίου, όσον αφορά τα συστή¬ 
ματα διαχείρισης και ελέγχου των παρεμβάσεων των 
διαρθρωτικών Ταμείων, όπως ισχύει. 

κ. Του Καν. (ΕΚ) 448/2001 της Επιτροπής (1_ 64) για θέ¬ 
σπιση λεπτομερών κανόνων εφαρμογής του κανονισμού 
(ΕΚ) 1260/1999 του Συμβουλίου, όσον αφορά τη διαδικα¬ 
σία διενέργειας δημοσιονομικών διορθώσεων στην πα¬ 
ρέμβαση που χορηγείται στο πλαίσιο των Διαρθρωτικών 
Ταμείων 

κα. Του Καν. (ΕΟΚ) 2092/91 (1_ 198) «περί βιολογικού 
τρόπου παραγωγής γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη δια¬ 
τροφής», όπως ισχύει 

κβ. Του Καν. (ΕΚ) 1804/99 (1222) «Για συμπλήρωση για 
τα κτηνοτροφικά προϊόντα του Καν. (ΕΟΚ) 2092/91 περί 
του βιολογικού τρόπου παραγωγής γεωργικών προϊό¬ 
ντων και των σχετικών ενδείξεων στα γεωργικά προϊόντα 
και στα είδη διατροφής» 

κγ. Του Καν. (ΕΟΚ) 2081/92 (Ε 208) «για την προστασία 
των γεωγραφικών ενδείξεων και της ονομασίας προέλευ¬ 
σης των γεωργικών προϊόντων και των τροφίμων». 

κδ. Του Καν. (ΕΟΚ) 2082/92 (Ι_ 208) για τις βεβαιώσεις 
ιδιοτυπίας των γεωργικών προϊόντων και τροφίμων 

κε. Των Καν. (ΕΟΚ) 1906/90 και 1907/90 του Συμβουλί¬ 
ου (Ε173) σχετικών με τις προδιαγραφές των ειδικών πτη- 
νοτροφικών εκτροφών (πουλερικά - αυγά). 

κστ. Της ΚΥΑ Υ.Ε Β/2000 (ΦΕΚ 343/Β) των Υπουργών 
Υγείας Πρόνοιας και Κοινωνικών Ασφαλίσεων και Περι¬ 
βάλλοντος, Χωροταξίας και Δημοσίων Έργων «περί των 
όρων ιδρύσεως και λειτουργίας πτηνοκτηνοτροφικών 
εγκαταστάσεων». 

κζ. Της ΚΥΑ 69269/5387/90 «Περιεχόμενο Μελέτης Πε¬ 
ριβαλλοντικών Επιπτώσεων και λοιπές διατάξεις». 

2. Το Επιχειρησιακό Πρόγραμμα «Αγροτική Ανάπτυξη - 
Ανασυγκρότηση της Υπαίθρου 2000-2006» (ΕΠΑΑ-ΑΥ 
2000-2006), όπως έχει εγκριθεί από την Ευρωπαϊκή Επι¬ 
τροπή και ισχύει. 

3. Τα Περιφερειακά Επιχειρησιακά Προγράμματα 
(Π.Ε.Π.) όπως έχουν εγκριθεί από την Ευρωπαϊκή Επιτρο¬ 
πή και ιδίως τα Μέτρα του Άξονα Προτεραιότητας που 
αφορά την αγροτική ανάπτυξη και συγκεκριμένα τις επεν¬ 
δύσεις στις γεωργικές εκμεταλλεύσεις και τις δράσεις 
προώθησης της πολυαπασχόλησης. 

4. Την ΔΙΔΚ/Φ. 1/2/2/187/12.5.2000 (ΦΕΚ 630/Β/ 
12.5.2000) Κοινή Απόφαση του Πρωθυπουργού και της 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτωντης Υπουργού Εσωτε¬ 
ρικών Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης». 

5. Το Άρθρο 17 του Ν. 1647/86 όπως έχει ανπκαταστα- 
θεί με το Άρθρο 52 του Ν. 1832/89 «Δαπάνες και εκτός 
έδρας μετακινήσεις και οδοιπορικά έξοδα και αμοιβές για 
ειδικές εργασίες πέραν από τα συνήθη καθήκοντα μόνι¬ 
μου και με σύμβαση αορίστου χρόνου προσωπικού κλπ.». 

6. Το Π.Δ. 344/29.12.2000 (ΦΕΚ 297/Α) «περί άσκησης 
του επαγγέλματος γεωτεχνικού». 

7. Την κοινή Απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρμο¬ 


διοτήτων στους Υφυπουργούς Οικονομίας και Οικονομι¬ 
κών» με Α.Π. 1065956/863/Α0006/15.7.2003 (ΦΕΚ985/Β/ 
16.7.2003) όπως τροποποιήθηκε με την 1070915/952/ 
Α0006/31.7.2003 (ΦΕΚ 1073/Β/1.8.2003) 

8. Τις Κοινές Υπουργικές Αποφάσεις 532/2003 και 
451/2001 σχετικά μετά Καθεστώτα Ενισχύσεων του Κοι¬ 
νοτικού Πλαισίου Στήριξης 2000-2006 για Επενδύσεις 
στις Γ εωργικές Εκμεταλλεύσεις. 

9. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας»(ΦΕΚ 165/Α/14.7.2000) 

10. Το Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών»/ΦΕΚ 57/Α/21.3.2002). 

11. Το γεγονός ότι για την αποτελεσματική εφαρμογή 
των καθεστώτων ενίσχυσης και ιδίως του τρόπου και της 
διαδικασίας καταβολής των οικονομικών ενισχύσεων των 
δικαιούχων, απαιτούνται ορισμένες παρεμβάσεις στο 
υπάρχον πλαίσιο, αποφασίζουμε: 

Τροποποιούμε την 233746/3996 Κοινής Υπουργικής 
Απόφασης ΥΑ 532/2003 και εγκρίνουμε τα ακόλουθα: 

Άρθρο 1 

1. Στο άρθρο 10 (Προϋποθέσεις επιλεξιμότητας των 
επενδύσεων - Στρατηγική), το τέταρτο εδάφιο των στρα¬ 
τηγικών στόχων των φυσικών προσώπων αντικαθίσταται 
από το ακόλουθο εδάφιο: 

«Οι ανωτέρω στόχοι δεν ισχύουν στις περιπτώσεις επεν¬ 
δύσεων που αποσκοπούν στη διαφύλαξη και προστασία 
του περιβάλλοντος, των συνθηκών υγιεινής και του επι¬ 
πέδου καλής διαβίωσης των ζώων με την προσαρμογή 
της εκμετάλλευσης σε κριτήρια που είναι ανώτερα των 
ελάχιστων, υπό την προϋπόθεση ότι: 

ι) οι εν λόγω επενδύσεις περιορίζονται αυστηρά σε εκεί¬ 
νες που είναι απολύτως αναγκαίες για την ανωτέρω προ¬ 
σαρμογή (συμμόρφωση), 

ιι) οι εν λόγω επενδύσεις δεν οδηγούν σε αύξηση της 
παραγωγικής ικανότητας της εκμετάλλευσης. 

ιιι) το επίπεδο της οικονομικής βιωσιμότητας δεν θα μει¬ 
ωθεί κάτω από αυτό της φθίνουσας.» 

2. Στο άρθρο 10 (Προϋποθέσεις επιλεξιμότητας των 
επενδύσεων - Στρατηγική ), το τρίτο εδάφιο των στρατη¬ 
γικών στόχωντων νομικώνπροσώπων αντικαθίσταται από 
το ακόλουθο εδάφιο: 

«Οι ανωτέρω στόχοι δεν ισχύουν στις περιπτώσεις επεν¬ 
δύσεων που αποσκοπούν στη διαφύλαξη και προστασία 
του περιβάλλοντος, των συνθηκών υγιεινής και του επι¬ 
πέδου καλής διαβίωσης των ζώων με την προσαρμογή 
της εκμετάλλευσης σε κριτήρια που είναι ανώτερα των 
ελάχιστων, υπό την προϋπόθεση ότι: 

ι) οι εν λόγω επενδύσεις περιορίζονται αυστηρά σε εκεί¬ 
νες που είναι απολύτως αναγκαίες για την ανωτέρω προ¬ 
σαρμογή (συμμόρφωση), 

ιι) οι εν λόγω επενδύσεις δεν οδηγούν σε αύξηση της 
παραγωγικής ικανότητας της εκμετάλλευσης.» 

ιιι) διατηρείται θετικό καθαρό το αποτέλεσμα της εκμε¬ 
τάλλευσης με ελάχιστο μέγεθος 1 ΜΑΕ.». 

3. Στην παράγραφο 1, του άρθρου 12 (Επιλέξιμες δα¬ 
πάνες) , το σημείο θ τροποποιείται ως ακολούθως: 

«Δαπάνες για επενδύσεις προστασίας του περιβάλλο¬ 
ντος καθώς και βελτίωσης των συνθηκών υγιεινής και κα¬ 
λής διαβίωσης των ζώων που αφορούν: 

• στην επίτευξη προτύπων ανωτέρων των ελάχιστων 
προϋποθέσεων σε ότι αφορά το περιβάλλον, την υγιεινή 

και καλή διαβίωση των ζώων, εφόσον υφίστανται οι ελάχι¬ 
στες αυτές προϋποθέσεις. 

• στην επίτευξη των ελάχιστων προϋποθέσεων σε ότι 
αφορά το περιβάλλον, την υγιεινή και καλή διαβίωση των 
ζώων όπου αυτό προβλέπεται (νέοι γεωργοί που δεν 
έχουν υπερβεί τριετία από την ημερομηνία πρώτης εγκα¬ 
τάστασης) 

• στη συμμόρφωση με νεοεισερχόμενες ελάχιστες 
προϋποθέσεις, οι οποίες θεσπίστηκαν πρόσφατα.». 

4. Στην παράγραφο 2, του άρθρου 12 (Επιλέξιμες δα¬ 
πάνες), το σημείο ία διαγράφεται. 

5. Η παράγραφος 3, του άρθρου 12 (Επιλέξιμες δαπά¬ 
νες), τροποποιείται ως ακολούθως 

«Με Απόφαση του Υπουργού Γεωργίας εξειδικεύονται 
περαιτέρω ή και τροποποιούνται οι ανωτέρω επιλέξιμες 
δαπάνες και καθορίζεται κάθε άλλη λεπτομέρεια εφαρ¬ 
μογής.». 

6. Στο άρθρο 18 (Περιεχόμενα Φακέλου Υποψηφιότη¬ 
τας), προστίθεται η ακόλουθη παράγραφος 4: 

«Ο χρόνος υποβολής των ανωτέρω δικαιολογητικών δύ- 
ναται να τροποποιείται με Απόφαση του Υπουργού Γεωρ- 
γίας.» 

7. Η παράγραφος 1 του άρθρου 20 (Ομάδα Έργου Αξιο¬ 
λόγησης) συμπληρώνεται από το ακόλουθο εδάφιο: 

«Η Ομάδα Έργου Αξιολόγησης δύναται να συγκροτηθεί 
κατά περίπτωση προσανατολισμού των επενδύσεων (κυ¬ 
ρίως φυτική παραγωγή, κυρίως ζωϊκή παραγωγή) και για 
κάθε συντονιστή της ομάδας δύναται να ορισθούν μέχρι 
2 αναπληρωτές.». 

8. Στην παράγραφο Ι,του άρθρου 21 (Γνωμοδοτική Επι¬ 
τροπή), η φράση «Πρόεδρος της Επιτροπής είναι ο Δ/ντής 
της Δ/νσης Γεωργικής Ανάπτυξης της Περιφέρειας» αντι¬ 
καθίσταται από τη φράση: 

«Ο Πρόεδρος και τα μέλη της Επιτροπής ορίζονται με 
Απόφαση του Γενικού Γραμματέα της Περιφέρειας.». 

9. Στηνπαράγραφοδ,του άρθρου 21, διαγράφεται από 
το πρώτο εδάφιο της παραγράφου η λέξη τουλάχιστον. 

10. Στην παράγραφο 6, του άρθρου 21, προστίθεται το 
ακόλουθο εδάφιο: 

3 Διαβιβάζει στην οικεία Δ/νση Γεωργικής Ανάπτυξης 
της Περιφέρειας τα πορίσματα των γνωμοδοτήσεων και 
τους φακέλους των υποψηφίων.». 

11. Στην παράγραφο 2, του άρθρου 27 (Παραλαβή των 
Επενδύσεων), η τελευταία φράση του πρώτου εδαφίου 
«φάκελο με τα ακόλουθα παραστατικά» αντικαθίσταται 
από την ακόλουθη: 

«φάκελο σε δύο αντίγραφα συμπεριλαμβάνοντας τα 
ακόλουθα παραστατικά» 

12. Στο άρθρο 27 (Παραλαβή των Επενδύσεων), η πα¬ 
ράγραφος 3 αντικαθίσταται από την ακόλουθη: 

«3. Η παραλαβή των επενδύσεων θεωρείται ότι έχει 
πραγματοποιηθεί με τη σύνταξη σχετικού πρακτικού και 
φύλλου ελέγχου από τα μέλη της Επιτροπής Παρακολού¬ 
θησης του άρθρου 26 και την κατάθεσή του στη Διεύθυν¬ 
ση Γ εωργικής Ανάπτυξης της Περιφέρειας (πρωτόκολ¬ 
λο).». 

13. Στο άρθρο 27 (Παραλαβή των Επενδύσεων), προ¬ 
στίθενται οι ακόλουθες παράγραφοι 4 και 5: 

« 4. Η Διεύθυνση Γ εωργικής Ανάπτυξης της Περιφέρει¬ 


ας διαβιβάζει τον έναν εκ των δύο φακέλων με τα παρα¬ 
στατικά και τα πρακτικά παραλαβής και ελέγχου των κα¬ 
θεστώτων που χρηματοδοτούνται από το ΕΠΑΑ-ΑΥ, στην 
Δ/νση Προγραμματισμού και Γεωργικών Διαρθρώσεων 
για τις περαιτέρω ενέργειες. 

5. Οι διατάξεις του παρόντος άρθρου ισχύουν και για 
την παραλαβή των επενδύσεων στα πλαίσια της ΚΥΑ 451 
Απόφασής μας, οι οποίες δεν έχουν πραγματοποιηθεί». 

14. Στο άρθρο 28 (Διαδικασία και Τρόπος Πληρωμής 
της Ενίσχυσης) προστίθεται η ακόλουθη παράγραφος 5: 

«5. Με κοινή Απόφαση των Υπουργών Οικονομίας και 
Οικονομικών και Γεωργίας (άρθρο 24 του Ν. 3147/03) κα¬ 
θορίζεται ο τρόπος, η διαδικασία, τα αρμόδια όργανα και 
κάθε άλλη σχετική λεπτομέρεια καταβολής της ενίσχυ¬ 
σης.». 

15. Στο άρθρο 39 (Δικαιούχοι), παράγραφος 4, εδάφιο 
γ, η φράση « ενώ τα ποσοστά ενίσχυσης είναι τα οριζόμε¬ 
να στο άρθρο 13» αντικαθίσταται με τη φράση: 

«ενώ τα ποσοστά ενίσχυσης είναι τα οριζόμενα στα Άρ¬ 
θρα 13 και 59, κατά περίπτωση επένδυσης». 

16. Στο άρθρο 39 (Δικαιούχοι), παράγραφος 4, εδάφιο 
δ, η φράση «ή προβλέπεται η ενίσχυσή τους από το καθε¬ 
στώς του Κεφ. Βτου παρόντος μέτρου» αντικαθίσταται με 
τη φράση: 

«ή προβλέπεται η ενίσχυσή τους από το καθεστώς του 
Κεφ. Β ή του Κεφ. ΣΤ της παρούσας». 

17. Στο άρθρο 39 (Δικαιούχοι), παράγραφος 4, εδάφιο 
ε, η φράση «ισχύουν αναλογικά οι προϋποθέσεις των άρ¬ 
θρων 10,11 και 12 της παρούσας» αντικαθίσταται με τη 
φράση: 

«ισχύουν αναλογικά οι προϋποθέσεις των άρθρων 
10,11,12 του Κεφ. Β και των Άρθρων 55, 56, 58, του Κεφ. 
ΣΤ». 

18. Στο άρθρο 40 (Διαδικασία Ένταξης των Ενδιαφερο¬ 
μένων στο Καθεστώς), η παράγραφος 2 αντικαθίσταται 
από την ακόλουθη: 

«Η προκήρυξη για την ένταξη των ενδιαφερομένων στο 
καθεστώς γίνεται με Απόφαση του Υπουργού Γεωργίας, 
με ανάλογη διαδικασία των άρθρων 14 και 16 του Κεφα¬ 
λαίου Β, η οποία κοινοποιείται στις Περιφέρειες για δη¬ 
μοσιοποίηση.». 

19. Στο άρθρο 40 (Διαδικασία Ένταξης των Ενδιαφερο¬ 
μένων στο Καθεστώς) η παράγραφος 5 αντικαθίσταται 
από την ακόλουθη: 

«Η αξιολόγηση των Φακέλων Υποψηφιότητας γίνεται 
από τον Τελικό Δικαιούχο με την υποστήριξη της «Ομά¬ 
δας Έργου Αξιολόγησης» και της Γνωμοδοτικής Επιτρο¬ 
πής, οι οποίες ορίζονται με Απόφαση του Ειδικού Γραμ- 
ματέα Προγραμματισμού και Εφαρμογών του Γ ΚΠΣ. 
Στην εν λόγω Απόφαση ορίζεται η σύνθεση, τα μέλη των 
επιτροπών (Ομάδας Έργου Αξιολόγησης και Γνωμοδοτι¬ 
κής) καθώς και η διαδικασία και ο τρόπος αξιολόγησης 
των φακέλων υποψηφιότητας, καθώς και κάθε άλλη ανα¬ 
γκαία λεπτομέρεια εφαρμογής. 

20. Στο άρθρο 40, οι παράγραφοι 6 και 7 αντικαθίστα¬ 
νται από την ακόλουθη: 

«Σχετικά με τη δημοσιοποίηση των Πορισμάτων της 
Γνωμοδοτικής Επιτροπής, το δικαίωμα επανυποβολής 
υποψηφιότητας, την Απόφαση Έγκρισης, την Απόφαση 
Έγκρισης - Σύμβαση, την Ανάκληση της Απόφασης 

Έγκρισης και την τροποποίηση της Απόφασης Έγκρισης 
τηρούνται αναλογικά οι διατάξεις του Κεφ. Β.». 

Άρθρο 2 

Ορισμοί και Εννοιολογικοί Προσδιορισμοί 

Γιατην εφαρμογή της παρούσας, η παράγραφος 22 του 
Παραρτήματος I, τροποποιείται ως ακολούθως: 

«Μια εκμετάλλευση νοείται ότι πληροί τις ελάχιστες 
προϋποθέσεις σε ότι αφορά το περιβάλλον, εφόσον 
ί) Η πτηνο-κτηνοτροφική μονάδα, εφόσον σε αυτήν 
πραγματοποιείται η επένδυση, διαθέτει κατά την ολοκλή¬ 
ρωση του Επενδυτικού Σχεδίου (στάδιο αποπληρωμής) 
έγκριση περιβαλλοντικών όρων και άδεια λειτουργίας, 


όπου και όπως κατά περίπτωση προβλέπεται από την 
Εθνική Νομοθεσία. 

ϋ) Τηρεί τους Κώδικες Ορθής Γεωργικής Πρακτικής 
(ΚΟΓΠ). 

Κατά τα λοιπά, ισχύει η 532/03 ΚΥΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2003 

οι ΥΠΟΥΡΓΟΙ 

